Pribatasun politika | Onkologikoa\nONKOLOGIKOA FUNDAZIOAK (aurrerantzean, ONKOLOGIKOA), Europako Parlamentuaren 2016/679 Araudiak (EB) eta datu pertsonalen erabilerari zein datu horien zirkulazio libreari dagokionez pertsona fisikoen babesari buruzko 2016ko apirilaren 27ko Europako Kontseiluak xedatutako lege eskakizunekin bat etorrita, bere burua aitortzen du datu pertsonalak erabiltzearen erantzuletzat, eta konpromisoa hartzen du datu pertsonalak lege eskakizunekin bat etorrita eta erabilerarekin lotuta aurretiaz identifikatu diren arriskuekin bat etorrita erabiltzeko. Alabaina, Atari hau bisitatze hutsagatik ez da datu pertsonalen inolako erabilerarik egiten, ez baita automatikoki erregistratzen erabiltzailea identifikatzeko moduko ezein datu pertsonal.\nDatu pertsonalen kudeaketa modu egokian egingo dela ziurtatzeko, tratamendu prozesuetan parte hartzen duten ONKOLOGIKOKO langile guztiek ondo ezagutzen dituzte erakundeak xedatuta dituen datuen babeserako politikak. Hala, datu pertsonalen konfidentzialtasuna, osotasuna, erabilgarritasuna eta erresilientzia ziurtatuko da, bai eta gorabeheraren bat gertatuz gero, datu pertsonalak ahalik eta bizkorren eta modu eraginkorrenean konpontzeko gaitasuna ere.\nErantzulea identifikatzea: ONKOLOGIKOA FUNDAZIOA – IFK: G75023184\nHelbidea: Begiristain Doktorearen Pasealekua, 121 – 20014 Donostia – Gipuzkoa\nHarremanetarako helbide elektronikoa: dpo@onkologikoa.org\nHarremanetarako telefono zenbakia: 943 328000\nDatuak Babesteko Ordezkaritza identifikatzea: Kepa Vicario jn. – José Ignacio Rodríguez jn. – Gonzalo Iñarra jn.\nDatuak Babesteko Ordezkaritzarekin harremanetan jartzeko pertsona: Kepa Vicario jn.\nONKOLOGIKOAK erabiltzaileari bere datu pertsonalak eskatzen dizkion aldiro, datuak biltzean berariaz jakinaraziko dio zein den baimena eman duen tratamenduaren helburua. Datu pertsonalen erabileraren iraupena, oro har, mugagabea izango da, ONKOLOGIKOAK berariaz kontrakoa adierazten duenean salbu, edo erabiltzaileak datuak ezabatzeko eskubidea baliatzen duenean salbu. Une horretan, datu pertsonalak desagerraraziko ditugu, legez derrigortuta epean finkatuta dagoen denboran gorde beharrekoak izan ezik.\nDatu pertsonalak erabiltzea legeztatzen digun lege oinarria, hain zuzen, erabiltzaileak emandako berariazko baimena da. ONKOLOGIKOAK argi eta samur adieraziko du beti berariazko baimenaren xede den erabileraren helburua. Berariazko baimenari uko eginez gero, ONKOLOGIKOAK ezingo dio erantzun eskatutako zerbitzuari.\nONKOLOGIKOAK, berariaz legez derrigortuta ez dagoenean salbu, ez dauka aurreikusita erabiltzailearen datu pertsonalak hirugarrenei lagatzea. Era horretako lagapen bat egin behar bada, aldez aurretik eskatuko da berariazko baimena, eta erabiltzaileari jakinaraziko zaio zein diren lagapenaren hartzaileak edo hartzaileen kategoria, baldin eta ez badago aldez aurretik argi finkatuta.\nONKOLOGIKOAK hirugarrenei kontrata diezaieke zerbitzuen prestazioa, nahiz eta horrek ekarri hirugarren batek datu pertsonaletarako sarbidea izatea; betiere, baldin eta zerbitzu baten prestazioagatik baldin bada, eta arestian aipatutako Europako Araudiaren 28. eta 29. artikuluetan jasotako baldintzetan egiten bada erabilera enkargua. Kasu horietan, ONKOLOGIKOAK erabilera enkargua arautuko du, dagokion konfidentzialtasun kontratuaren bitartez, eta hor argi eta garbi ispilatuta geratuko dira zure datu pertsonalen erabilerari dagokienez bi aldeek onartzen dituzten konpromisoak, konfidentzialtasunarekin eta segurtasunarekin lotuta.\nErabiltzaileak, ONKOLOGIKOAK erabiltzen dituen datu pertsonalen titularra den heinean, eta arestian aipatutako Europako Araudiaren 15. eta 21. artikuluak aplikatuz, noiznahi baliatu ahal izango ditu datuetara sartzeko, datuak zuzendu edo ezabatzeko, datuen tratamendua mugatzeko, datuei aurka egiteko edota horiek eramateko eskubideak. Horretarako, ONKOLOGIKOARI zuzendu beharko zaio, jakinarazpenetarako dituen ohiko bideetako edozeinetatik, eta, bereziki, Datuen Babeserako Politika honi buruzko 1. puntuan jasotako harremanetarako datuen bidez, eta han eskatu baliatu nahi duen eskubidea. Horretarako, baina, aldez aurretik bere burua garbi identifikatu beharko du, eskubidea baliatu nahi duen datu pertsonalen titularra bera dela bermatuz. ONKOLOGIKOAK ahalik eta bizkorren egingo du eskatutakoa, eta kasu guztietan, inolako atzerapen bidegaberik gabe. Erabiltzaileak bere eskubideei eta horiek baliatzeko moduari buruzko zalantzak baditu, ONKOLOGIKOA bere esanetara egongo da, beharrezkoa duen informazio guztia emateko, eta nola baliatu adierazteko.\nONKOLOGIKOAK erabiltzen dituen erabiltzailearen datu pertsonalen iturburua titularra bera izango da, edo haren lege ordezkaria, edo titularrak berariaz baimendutako pertsona(k). Atari honen bitartez erabilitako datuen kategoriak hauek izango dira: identifikazio datuak, datu ekonomikoak, merkataritza informazioarekin lotutako datuak, datu akademikoak edota profesionalak, eta, oro har, bereziki babestutako datutzat jotzen ez den edozein datu pertsonal mota.


1911-1979 — ELA Sindikatua\n1911-1979 ELA: Sorreratik Trantsiziora https://www.ela.eus/eu/ela/historia/1911-1979 https://www.ela.eus/@@site-logo/ELA_logo_koloretan.png\nELA: Sorreratik Trantsiziora\nTestuinguru honetan Eusko Alderdi Jeltzaletik erakunde sindikala sortzea bultzatzen da Uztailaren 23an, igandea, 178 langilek araudia onartu eta"Solidaridad de Obreros Vascos" sortu zuten. Hau Bilboko Posta kaleko 17.eko 3. pisuan gertatu zen.\nLehen urteetan langile erakunde berria Euskal Herrian zehar zabaltzen da. Hedakuntza hau azkarra bada Bizkaia eta Gipuzkoan, aldiz Nafarroan eta Araban bi hamarkada beharko ditu sendotzeko. Hedapen honek, elkarte eta federakunde ezberdinak bilduko zituen Konfederakunde baten eraketarako urratsak eman beharra ekarri zuen.\nSorospena eta elkarren arteko laguntza bide ezberdinetatik (langabetuentzako jangelak, diru-laguntza bereziak, osasuna, ikastolaratzea, kontsumo kooperatibak...) izan ziren eginkizun nagusienak lehen urte hauetan. ELAk gogor ekingo du sortzen diren gatazketan, hauen artean garrantzitsua da bere esanahiagatik, "Euzkadi" egunkarietako tailerretan egindakoa. Tentsio eta istilu une hauetan, Ardanaz Talleres etako Marcelino Charterina laguna Guardia Zibilak tirokatuta hil zuten.\n1.929: Lehenengo kongresua. Eibar\n1.929ko urriaren 12 eta 13an ospatu zen Eibarreko Astelena frontoian. Kongresu honetan aldarrikapen dinamikak indarra hartu zuen eta kongresuak bi urterik behin ospatzeko erabakia hartu zen. Hala ere, elkarte eta federazio ezberdinak Konfederazio baten inguruan biltzeko beharra bete gabe geratu zen.\n1.931. Errepublika eta Lizarrako Estatutua\nErrepublika ezartzeak itxaropen haundia sortu zuen abertzaleen artean, euskal gizartearen eskaeren aurrean jarrera hobea izango zuelakoan. Berehala, indar abertzaleak euskal herriaren gogoak jasoko zuen Estatutua prestatzen hasi ziren. Nahiz eta ez izan bere osotasuenean, ELAk, sindikal ikuspegitik, lan eta gizarte arloan eginiko ekarpenak jasota geldituko dira Lizarrako Estatutuan.\n1.933: Bigarren Kongresua. Gasteiz\nApirilaren 29, 30 eta maiatzaren 1ean ospatu zen. Erakundea zabala zen eta ekinbide ezberdinak zituen, ez beti arlo sindikalari loturikoak (Kooperatibak, mutualitateak, sorospen-lanak). Kongresu hartan enplegatuen federazioa integratu zen, izen aldaketa eraginez. Aurrerantzean STV (Solidaridad de Trabajadores Vascos) izango zen izen berria.\n1.936. Altxamendu faxista eta guda\nAfiliazioa (50.000 lagun) eta antolakuntza egoera ezin hobean, ELAk Iruñan bere III Kongresua ospatu behar zuenean, legezko demokrazia errepublikarraren aurka militar faxisten matxinada gertatzen da. Lehen unetik ELA faxismoaren aurka eta demokraziaren defendatzailea izan zen. Euskadiko gudarostearen barnean bere batailoi propioa izan zuen: San Andres batailoia. Sindikatuan afiliatutako gudari eta agintariek osatzen zuten batailoi hau, asko eta asko hil egin zituzten frentean, edo fusilatu, beste askok espetxea, erbesteratzea edo klandestinitatea jasan behar izan zuten.\nKlandestinitatea eta erbestea\nDiktadura faxistaren urte luzetan, euskal sindikalismoak bi ildo nagusi jorratuko ditu. Batetik, Euskal herri barnean sindikatuen berrantolaketa lana, eta, batera, sortzen diren lan gatazketan diktadurari aurre egitea. Euskal Herritik at, erbestetik, nazioartean Euskal Herriaren egoerari buruzko kezka mantentzea eta euskal sindikalgintzaren nazioarteko onarpena bilatzen da. Honela CMTko partaide izateaz gain, CIOSLeko sortzaileetakoa izango da, eta 1.973an Europako Sindikatuen Konfederazioan (CES) sartuko da.\nHirurogei eta hirurogeita hamargarren hamarkadek berrikuntza sakona ekarri zuten militantziari dagokionez. Belaunaldi aldaketaz gain, ikuspegi sindikal berritua zegoen. Berezko izaeraduna, berea bakarrik zuen militantziaz osatua eta euskal sindikatuaren egitasmo zuhurrarekin. ELA garai berri baten sartzen da.\n1.976. Hirugarren Kongresua. ELAren birsortzea\nFrankoren erregimenaren bukaeran, ELA-k bere 3. Kongresua, bi zatitan banatuta ospatu zuen. Lehenengo zatia, eztabaidarako eta lanerako izan zen eta Euban burutu zen. Bigarrena, aldiz, jendaurreko aurkezpenerako izan zen eta Eibarren jorratu zen. ELA berriz ere jaio egin zen. Edozein alderdirekiko independentziaren aldarrikapena eta bere izaera konfederalaren berrespena izan ziren alderdirik azpimarragarrienak. Kongresu honetan, gainera, karguen bateraezintasuna, kuoten bidezko finantziazio autonomoa eta erresistentzia-kutxa bezalako ezaugarriak finkatu ziren. Hurrengo kongresuetan bide hau berretsi eta sakondu egingo da. Klandestinitatetik ateratze prozesua zuzendu duen Alfontso Etxebarria izango da idazkari nagusia.\n1.977. Legalizazioa eta lehenengo bereizketa\nELA-k, dekretua Estatuko Buletin Ofizialean agertu zen egun berean aurkeztu zuen eskatutako dokumentazioa eta 1977ko maiatzaren 2an, beste 180 erakunde sindikal eta profesionalekin batera, legeztatuta geratu zen. 1977ko urrian, parlamentuko alderdi guztiek, eurekin erlazionatutako sindikatuekin batera, herritarren aurkako ondorio nabariak izango zituzten Moncloako Paktuak sinatu zituztenean, ELA paktuon aurka agertu zen, gaur egunera arte mantendu den paktuen aurkako politika sindikalari hasiera emanez.\nHauteskunde sindikalak: ELA nagusi\n1978ko lehenengo asteetan egindako hauteskundeek, Francoren diktaduraren osteko egoera sindikal nahasia argitu zuten, eta ikuspegi sindikalaren argitze honetan, ELA, UGT eta CCOO-ekin batera, sindikatu nagusi bezala agertu zen.\n1.979. Langileen Estatutua\n1979an ELA, manifestaldi eta geldialdien bitartez, Langileen Estatutuaren lege proiektuaren aurka azaldu zen. Proiektu hau UGT eta CEOE-ren arteko itun baten ondorioa izan zen eta, errealitate sindikala alde batera utziz, lan harremanen protagonismoa UGT-ri eman eta ELA-ren euskal sindikalgintza baztertzea zuen helburu. Inposizio honen aurka, euskal langileriak klandestinitate ondorengo lehen mobilizazio eta manifestaldi erraldoiak egin zituen.\nEraketa, lanbide eta eskualde egituren garapena, hauen arteko koordinaketa eta, une hartan puri-purian zegoen Zerbitzu Publikoen sektorearekiko arreta berezia izan ziren eztabaiden ardatz nagusiak. Lan harremanak Euskal Herrian egituratzeko ardura agerian geratu zen atal honetaz egin zen ponentzian. Kongresu honetan, ELA Autonomia Estatutuaren alde agertu zen, nahiz eta arlo laboralean zeuden gabeziak eta Euskal Herriak bere helburu politikoak lortzeko zituen mugak salatu zituen.


#Gasteizenbai, Bai merkataritzari, Bai ostalaritzari, Bai Euskarari - Gasteizko Udala\n‘Gasteizen Bai merkataritzari, ostalaritzari, euskarari’ kanpaina izango da protagonista merkataritzaren eta euskararen astean.\nEuskararen erabilera sustatuko du Udalak sektore horretan, otsailaren 4tik 12ra bitartean, hainbat ekintzaren bitartez: hitzaldiak, antzerkia eta merkataritza-establezimenduen goresmena\nMerkataritzaren eta euskararen astea aurkeztu du gaur goizean Gasteizko Udalak. Merkataritzaren eta euskararen astea aurkeztu du gaur goizean Gasteizko Udalak. Otsailaren 4tik 12ra bitartean gauzatuko da ekimen hori, eta helburu nagusia du “euskararen erabilera eta presentzia bultzatzea gure kaleetan egunez egun, funtsezko sektore horretan zentratuz, merkataritza eta ostalaritzarenean. Negozio horietako profesionalak herritar guztiengana iristen dira beren jarduerarekin, eta pisu espezifiko handia dute hizkuntza-paisaian”, Iñaki Prusilla euskara-zinegotziak azaldu duenez. “Zerbitzu ona eskaintzea eta bezeroa ongi tratatzea funtsezko kontuak dira horrelako establezimenduetan, eta, horregatik, zerbitzu hobea emateko gehigarri bat da euskara haientzat”, nabarmendu du, bere aldetik, Enpleguaren eta Garapen Ekonomiko Iraunkorraren zinegotzi Nerea Melgosak visit this website.\nSektore horretan euskararen alde urratsak emateko lan egin duten, egiten duten eta egingo duten profesionalak goresteko ere baliatu nahi da kanpaina. Leloa mezu positibo bat da, ‘Gasteizen Bai merkataritzari, ostalaritzari, euskarari’. Udalak orobat diseinatu du programa zabal bat —gasteizenbai.eus webgunean kontsulta daiteke—, zeinek hainbat ekitaldi biltzen baititu, hala nola argazki erraldoia, Kike Amonarrizen hitzaldi bat, kaleko antzerkia, parte hartzen duten establezimenduen goresmena, ipuin-kontalariak, eta grafitiak diseinatzeko jardunaldi bat.\nUdalak aurkeztutako programazioaz gain, lurraldean zehar ere merkataritzak eta euskarak lotura izango dute vwbt5ow. Igone Martínez de Lunak, Euskara, Kultura eta Kirol saileko diputatuak, azaldu duenez,www.euskaraba.eus webgunearen bitartez kanpaina eta programazioaren berri emango du Arabako Foru Aldundiak. Honen bidez lurraldeko Merkatari, ostalari eta nekazal ekoizle eta ardandegiei hainbat produktu, zerbitzu eta hizkuntza-aholkularitza eskaintzen zaizkie. Besteak beste, doako itzulpen zerbitzua eskaintzen da bezeroei zuzendutako mezuak euskaraz ere jarri ahal izateko, atean eta mahaietan jartzeko kartelak, ostalaritza, upategi eta turismo hiztegia, azoka hiztegia, Arabako produktuen fitxak, eta hainbat zerbitzu gehiago.\nUdalak merkataritza eta ostalaritzarako ematen diren laguntzetan irisgarritasuna, energia-eraginkortasuna eta euskararen erabilera hartuko dira kontuan


Ladiville - Wikipedia, entziklopedia askea.\nJack CHOLET (2014-2020)\n45° 30′ 54″ N, 0° 03′ 59″ W / 45.515°N,0.066388888888889°W / 45.515; -0.066388888888889Koordenatuak: 45° 30′ 54″ N, 0° 03′ 59″ W / 45.515°N,0.066388888888889°W / 45.515; -0.066388888888889\nJurignac, Nonaville, Péreuil, Saint-Bonnet, Vignolles eta Val des Vignes\nLadiville Frantziako udalerria da, Charente departamenduan dagoena, Poitou-Charentes eskualdean. 2013an 112 biztanle zituen.\n2007an Ladiville udalerrian erroldatutako biztanleak 128 ziren. Familiak 48 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 64 etxebizitza zeuden, 51 familiaren etxebizitza nagusia ziren, 5 bigarren erresidentzia ziren eta 8 hutsik zeuden. Etxebizitza guzti hauek 64etxeak ziren. 51 etxebizitza nagusietatik 37 bere jabearen bizilekua ziren, 13 alokairuan okupaturik zeuden eta 1 doan lagata zegoen; 2 etxek bi gela zituzten, 6 etxek hiru zituzten, 9 etxek lau zituzten eta 34 etxek bost zituzten. 47 etxek euren parking plaza propioa zuten azpian. 21 etxetan ibilgailu bat zegoen eta 26 etxetan bat baino gehiago zituzten.\nLadiville udalerriko biztanleria-piramidea 2009an .\n2007an lan egiteko adina zuten pertsonak 79 ziren, horien artean 63 aktiboak ziren eta 16 inaktiboak ziren. 63 pertsona aktiboetatik 58 lanean zeuden (31 gizon eta 27 emakume) eta 5 langabezian zeuden (1 gizon eta 4 emakume). 16 pertsona inaktiboetatik 6 erretiraturik zeuden, 8 ikasten zeuden eta 2 "bestelako inaktibo" gisa sailkaturik zeuden.\n2009an Ladiville udalerrian 47 unitate fiskal zeuden, 129 pertsonek osaturik. Pertsona bakoitzeko diru-sarrera fiskalaren mediana urteko 16.303 euro zen.\n2000. urtean Ladiville udalerrian 10 nekazaritza-ustiategi zeuden.\nVignolles (1,5 km)\nNonaville (3,1 km)\nJurignac (3,5 km)\nÉtriac (3,9 km)\nViville (4,0 km)\nAubeville (4,2 km)\nAngeduc (4,3 km)\nPéreuil (5,0 km)\nSaint-Médard (5,3 km)\nBirac (5,4 km)\nMalaville (5,5 km)\nWikimedia Commonsen badira fitxategi gehiago, gai hau dutenak: Ladiville\nOrriaren azken aldaketa: 25 otsaila 2019, 21:37.


Etxarriko gazteluaren salmentari buruzko epaia uztailaren 13an jakinaraziko dute | Pays Basque | KAZETA\nEtxarriko gazteluaren salmentari buruzko epaia uztailaren 13an jakinaraziko dute\nEtxarriko gazteluaren salmentaren kontrako auzia Baionako epaitegian iragan da ekainaren 12an. Epaileak gaiari buruzko deliberoa uztailaren 13an plazaratuko du. Auzia iragan den egunean berrehun bat pertsona elkartu ziren talde ultrakontserbadore batek eraikina erosi izana deitoratzeko.\nHaritz LARRAÑAGA|13/06/2017 11:50|0 commentaires Mis à jour à:\nBerrehun pertsona elkartu ziren Baionako auzitegiaren aitzinean gazteluaren salmenta deitoratzeko. ©Isabelle Miquelestorena\nUztailaren 13an plazaratuko da Etxarri herriko Elgart jauregiaren salmenta baliogabetzen den edo ez erabakiko duen epaia. Lehen epaia izaki, salmentaren kontrako auzia ateratzen bada, erosleek helegitea sartzeko aukera izango dute, beraz, posible da bide judiziala oraindik luzatzea, Garako artikuluak azaldu duenez.\nAtzokoan, jende andana bildu zen Baionako auzitegiaren atarian elkarte ultrakatoliko batek Etxarrin erositako eraikin publikoaren salmenta baliogabetu dezaten eskatzeko. Aldarri hori epaitegietara eraman duten Etxarri Kolektiboari eta Axuria Kooperatibari sostengua ere adierazi zieten.\nAnne-Marie Mendiboure abokatuak salmenta baliogabetzea eskatzeko argudioak azaldu zituen, helburu jakin batekin, "AFMR formakuntza zentroa saltzeko hartu zen erabakia ezkutuan eta ilegalki hartu zela frogatzea". Izan ere, abokatuaren esanetan, hori lortuz gero, "automatikoki salmenta bertan behera geratuko litzateke, bestela salmenta ilegala bailitzateke".\nPasa den udan Etxarriko Landa Eremuko Hezkuntzarako Elkartea talde ultrakontserbadore batek erosi zuenetik, herritarrak kexu dira. "Etxe horrek badu formakuntza ibilbide bat, eta, orain, eraikina beste eginkizunetarako erabiliko duen elkarte bati saldu nahi zaio", salatu zuen Isabelle Marco Etxarri kolektiboko bozeramaileak.


Mikroformatuak, web semantikoaren aperitifa - Zientzia.eus\nHasiera » Artikuluak » Mikroformatuak-web-semantikoaren-aperitifa\n2009/07/01 Leturia Azkarate, Igor - Informatikaria eta ikertzaileaElhuyar Hizkuntza eta Teknologia Iturria: Elhuyar aldizkaria\nAurreko artikuluetan ikusi dugunez, web semantikoak, hau da, esanahizko marken bidez etiketatutako eta erlazionatutako elementuz osatutako Internet berri batek aukera berri mordoa irekiko ditu, baina hura inplementatzea neketsua eta konplikatua da, eta ez da berehalakoan iritsiko. Bitartean, ideia horren gainean gauzak egiten joan daitezkeela sinetsita, mikroformatuak sortu dituzte, egungo HTMLn oinarritutako sarean kontzeptu jakin batzuk semantikoki etiketatzeko bidea.\n2009/07/01 | Leturia Azkarate, Igor | Informatikaria eta ikertzailea\n(Argazkia: Cindy Li/Creative Commons/aitortu eta partekatu baimen beraren arabera/ez merkataritzarako)\nWeb semantikoa ez bezala, mikroformatuak ez dira World Wide Web edo amaraunaren etorkizuna gidatzen duen W3C erakundearen eta haren zuzendari eta web-aren asmatzaile den Sir Tim Berners Lee-ren ekimen bat, internauten artean sortutako mugimendu bat baizik. Baina ez da web semantikoari kontrajarritako ekimena ere; hura iristen den bitartean ideia beraren gainean aurrerapausoak ematen joatea da mikroformatuen helburua.\nEgungo HTMLko webean txertatuta\nWeb semantikoan, sare paralelo bat eraikitzea proposatzen da, esanahia adierazteko formatu egituratuetan kodetutakoa, eta, sare paralelo horretan, bestean aipatzen diren objektu, pertsona eta abar guztiak eta euren arteko erlazioak deskribatuko lirateke. Mikroformatuen mugimenduan, aldiz, kontzeptu jakin batzuk soilik etiketatzen dira semantikoki, erabilienak eta praktikoenak alegia, eta HTMLn dagoen egungo webaren baitan. Horretarako, HTML formatuak dituen etiketa eta atributu generiko batzuez baliatzen dira: div etiketa (orriko atalak ezberdintzeko erabilia), span etiketa (testu baten zatiak nabarmentzeko erabilia), class atributua (edozein elementu zein motatakoa den deskribatzeko erabilia) eta rel atributua (erlaziozko elementuetan erlazio mota definitzeko erabilia). Hala, etiketa horiei class eta rel atributuen balio jakin batzuk emanez definitzen da mikroformatu bat.\nCSS estilo-orriak erabiliz, kode-zati hori erabiltzaileak edozein web orri bezala ikus dezan lor dezakegu, baina, informazioa egituratua dagoenez, makinek ulertu egin dezakete edukia.\nGauza askotarako mikroformatuak\n(Argazkia: Christophe Ducamp/Creative Commons/aitortu eta partekatu baimen beraren arabera/ez merkataritzarako)\nMikroformatuen mugimendua ez da estandarrak definitzeko erakunde bat; http://microformats.org webgunearen bidez koordinatzen den komunitate ireki bat besterik ez da. Horko wikiak, posta-zerrendak eta abarrak erabiltzen dituzte mikroformatuak definitzeko, berriak sortzeko, eztabaidatzeko eta abarretarako, eta modu horretan definitu dituzte egun existitzen diren mikroformatuak.\nWebgune horretan bertan ikus daitezke existitzen diren mikroformatuak edo erabakitze-fasean dauden proposamenak. Hauek dira garrantzitsuenetako batzuk: hCalendar , ekitaldientzat; hCard , pertsona eta erakundeen kontaktu-informaziorako; adr , posta-helbideentzat; geo , koordenatu geografikoentzat; hResume , curriculumentzat; hReview , kritika, aipamen, komentario eta puntuazioentzat; hRecipe , errezetentzat; hProduct , produktuak deskribatzeko; VoteLinks : bozketentzat; rel-license : zein lizentziarekin banatzen den adierazteko.\nBeraz, webgune bat kudeatzen badugu, webgune horretako hainbat gauza (kontaktu-informazioa, ekitaldien egutegia...) mikroformatu bidez kodetu ditzakegu. Webgunearen HTML kodean edo programazioan zuzenean egin dezakegu, baina, bestela ere, gero eta web-garapeneko tresna gehiagok ematen dute aukera mikroformatuak kodetzeko: Drupal, Wordpress, Dreamweaver... Eta balidatzaileak ere badaude, ongi egin ditugun ikusteko.\nMikroformatuek milaka erabilera izan ditzakete. Adibidez, edozeinek nahiko erraz osa dezake hainbat webgunetan hCalendar bidez adierazita dauden ekitaldiak batuko dituen zerbitzu bat, eta eremuka antolatu geo mikroformatuaren informazioa aprobetxatuz... Programazio-lengoaia gehienek badituzte mikroformatuekin lan egiteko liburutegiak.\nGainera, jada badaude hainbat zerbitzu mikroformatuak erabiltzen dituztenak. Bilatzaile nagusiek lizentzia libreko edukiak bilatzea ahalbidetzen dute, rel-license mikroformatua erabiltzen duten webguneei esker. Google-k berriki jakinarazi du webguneetan hCard, hReview eta hProduct mikroformatuak detektatuko dituela, bilaketa-emaitza aberatsagoak eskaintzeko (Yahoo!-k egiten du hori, duela urtebetetik baino gehiagotik). Eta Firefox nabigatzaileak badu Operator izeneko plug-in bat, nabigatzen ari garen orrietan mikroformatuak detektatzen dituena; eta, haiekin, eragiketa aurreratuak egiten uzten digu: ekitaldiak gure agendara gehitu, kontaktu-informazioa automatikoki gure helbide-zerrendan sartu, koordenatu geografiko bat gure Tagzania-ko kontura eraman... Laster, horrelako aukerak zuzenean nabigatzailean integratuta etorriko dira.\nEta zalantzarik ez dago horrelako gero eta tresna eta zerbitzu gehiago sortuko direla. Web semantikoa iritsi bitartean, mikroformatuen bidez dugu semantikaren ahala dastatzeko aukera.\nWeb semantikoa, badauden eta beharko diren teknologiak - Zientzia.eus 2018-10-29\nWML lengoaia - Zientzia.eus 2018-10-29\nWorl Wide Web - Zientzia.eus 2018-10-29


Aurpegi balzdun miatzarijoi.\nator pikotxa lepo ganian.\nLepo ganian pikotxa zorrotza,\nAtor bideskaz, -goxa sorbaldan-,\nkezkeko zeruba yaukon olera.\nOpor-otsa dok txaide zabalan,\n-ukabil sendo, soñanzki urdiñ-.\nJaubiak, barriz, nasai etzunda,\nlaguntzat auke, i, urritizkin.\nAurpegi balzdun miatzarijoi,\nari bitartez deyak yabiltzak.\nBideskan zelan dirdir yagijek\nzizpa luziak lepo ganian!\nMendiz bera lau txapel-okerrez\naurpegi balzdun miatzarija.\nBegi baltz horrek sastakai dozak\nbaña zatitu ezin esija.\nNoruntz aroe eski-lotuta\nburni margodun gorputz gogorroi?\nSendua ba'intz, etsai-odolez\nbustiko eunken pikotx zorrotzoi!\nazkatu nayez, zenbat alegin!\nBaña olaen zarata artian\naren ayotsak aditu ezin!\nZizpa luziak sutan yagozak,\n-opor-zaratak txaide zabalan-.\nigeri adi euren odolan...!\nTxapel-okerrak edango yabek\nardao onena Gomez-etxian.\nzauri zarae mendi ezian


Dieta osasuntsu batek adineko pertsonen heriotza-arriskua murriztu dezake | Consumer\nDieta osasuntsu batek adineko pertsonen heriotza-arriskua murriztu dezake\nHonako hauek osatzen dute elikadura-erregimen hori: landareak, fruta, osoko zerealak, gantz gutxiko produktuak, oilaskoa eta arraina.\nDieta osasuntsu baten jarraipenak, landarez, frutaz, osoko zerealez, koipe, oilasko eta arrain gutxiko produktuez osatua, adineko pertsonen heriotza-arriskua murriztu dezake. Marylandeko Unibertsitateak (AEB) urtarrilean argitaratuko duen azterlan batek dioenez, “Journal of the American Dietetic Association” aldizkarian argitaratuko da.\nLanaren egileek 70-79 urte bitarteko 2.500 helduen elikatze-ereduak aztertu zituzten 10 urtean. Helburua zen dieta mota desberdinen eta ikerlanaren subjektuen biziraupenaren arteko lotura aztertzea eta parte-hartzaileen bizi kalitatea ebaluatzea. Parte-hartzaileek 108 elikagairen ohiko kontsumoa zehaztu zuten, eta horretarako sei talde sortu zituzten, bakoitzak bere menuetan gehien sartzen zituen elikagaien arabera: janari osasungarria kontsumitzen dutenen taldea (374), gantz gutxiko produktuak (332), haragia, frijituak eta alkohola (693), gosariko zerealak (386), zereal finduak (458) eta azkenburukoak (339).\nJanari osasungarria kontsumitzen zutenen artean, gantz gutxiko produktuak, fruta, osoko zerealak, oilaskoa, arraina eta barazkiak jaten zituzten; haragia, frijituak, gozokiak, kaloria askoko edariak eta gantz erantsiak, berriz, gutxi. Bitartean, gantz-esnekiak kontsumitzen zituen taldeak izozki, gazta, esne oso eta jogurt asko kontsumitzen zituen, baita oilasko, koipe gutxiko esneki, arroz eta pasta gutxi ere.\nGeneroa, adina, arraza, hezkuntza, jarduera fisikoa, erretzaileak ziren ala ez eta kaloria kopuru osoa hartu ondoren, gantz-esnekiak kontsumitzen zituen taldeak menu osasungarrien multzoan baino %40 heriotza-arrisku handiagoa izan zuen. Gozokiak eta postreak kontsumitzen zituztenen heriotza-arriskua %37 handiagoa izan zen. Ez zen alde nabarmenik izan gosariko zerealak edo ale finduko zerealak hartzen zituzten parte-hartzaileen artean heriotza-tasari dagokionez.\n“Azterketa horren emaitzak iradokitzen du giden gomendioekin bat datorren dieta egiten duten adinekoek hiltzeko arrisku txikiagoa izan dezaketela”, azaldu zuen Amy L ikerketa horren arduradunak. Anderson, Marylandeko Unibertsitateko Elikadura eta Elikadura Zientzien Departamentuko ikertzailea. “Azterketa horretan parte hartu duten adineko pertsonen ehuneko handi batek dieta osasungarria egiten zuen, eta, beraz, badirudi posible eta errealista dela neurri mota horri atxikitzea, adinekoen populazio gero eta handiagoaren biziraupena eta bizi-kalitatea hobetzeko”, ondorioztatu zuen.\nDieta fruta-eu grasa-eu janari osasungarria Zerealak


Voluptatem - AZALA\nVoluptatem sormen prozesuan dagoen ikuskizuna da. Plazerra gai nagusitzat duena eta puntu honetatik abiatuta bainuontzian egotean sortzen den deskoneksioarekin eta ihesaldiarekin ikerketa prosezua duena. Ikuskizun hau bainatzeak sortzen dizkigun plazer desberdinei buruz hitz egiten du, eta hori isladatzeko dantza, zirkoa eta antzerkia erabiltzen dira.\nUnai Rojo Eiguren Gasteizen jaioa, txikitatik hainbat disziplina artistiko egin dituen arren 10 urterekin zirkua ezagutu eta honekin bere ibilbide artistikoa garatuz joan da. Aerealista, dantzaria eta sortzailea da. Zirkoa egiten Teantro espazio autogestionatuan hasi zen Zilipurdi elkartean. Hemen era autodidakta batean ikasiz joan da eta gaur egun Teantron darrai. Orain, KAPUT konpainian lanean dabil, baita gazteei zirko klaseak emanez. Horrez gain, hainbat proiektu desberdinetan lanean dabil. Horien artean “Inkululeko” eta “Voluptatem”.


Hizkuntza-ohiturak alda daitezkeela frogatu du Euskararen 9. Maratoiak | El Diario Vasco\nLasarteHizkuntza-ohiturak alda daitezkeela frogatu du Euskararen 9. Maratoiak\nHizkuntza-ohiturak alda daitezkeela frogatu du Euskararen 9. Maratoiak\nPello Jauregi EHUko irakasleak egindako ikerketaren emaitzak biltzen dituen liburua argitaratu dute Udalak eta Foru Aldundiak\nDVLASARTE-ORIA. Martes, 5 diciembre 2017, 09:14\n2016an Euskararen 9. Maratoiaren inguruan egindako 'Baietz 40 egun euskaraz!' herri-erronkan ia 2.000 herritarrek parte hartu zuten. Parte-hartze hori ahobizi edota belarriprest modura jardunez egin zuten eta, erronkan parte hartzeaz gain, Gipuzkoako Foru Aldundiak finantzatu eta EHUko irakasle eta ikertzaile den Pello Jauregik gidatutako ikerketa egiteko balio izan zuen.\nIkerketaren emaitzak, izen bereko liburuan jaso ditu irakasleak eta Udalak argitaratu egin du, erronka amaitu zela urtebete bete den egun berean, Euskararen Nazioarteko Egunean.\nKuantitatiboen artean, aipagarriena zera izan da: ahobiziek erronkaren aurretik definitu zituzten harremanetatik %62,4 ziren euskaraz eta erronkaren astea amaitutakoan %83,8 izatera pasa ziren. Erronka amaitu eta hiru hilabetera berriz galdetu zitzaien ahobiziei harreman horien hizkuntzaz eta %81,3 euskaraz zirela ondorioztatu da. Beraz, astebetean ahobizi horien euskarazko harremanek 21,4 puntu egin zuten gora eta hiru hilabetera ia maila berean eutsi zitzaien.\nOndorio kualitatiboen artean daude, adibidez, parte-hartzaileek esperientziari emandako ikaragarrizko balorazio ona; askorentzat izan zuen eragina euren gogo lokartua esnarazteko; uste ez zuten hainbat hizkuntza-ohiturez konturatzeko emandako aukera; txaparen erabilerak izandako indarra eta abar.\nHerritarrek emandako testigantzetatik atera zen baita ere jarduerari jarraipena emateko eta beste herrietara zabaltzeko proposamena.\nBeste herri batzuetan egindako antzeko esperientziak tarteko eta bereziki Lasarte-Orian egindako ikerketaren emaitzek hauspotuta, Eusko Jaurlaritzak eta Euskaltzaleen Topaguneak antzeko esperientzia bat Euskal Herri osoan eta aldi berean egitea adostu dute Euskaraldia izenburupean.\nIkerketaz gain, ordea, Lasarte-Oriako esperientzian sortutako ahobizi eta belarriprest rolak izango dira baita ere datorren urtean, hala erabakitzen duten herri eta erakunde guztietan, azaroaren 23tik abenduaren 3ra, egingo den '11 egun euskaraz' Euskaraldian parte hartzeko herritarrek izango dituzten aukerak.\nLasarte-Oriako Udaleko eta Ttakun Kultur Elkarteko ordezkariek, herriko euskalgintza guztiarekin batera, adierazi dute iaz egindakoaz eta horrek datorren urterako sortu duen olatuaz harro daudela oso eta pentsatzen hasita daudela herrian ere 2018an Euskaraldian zer eta nola egin daitekeen. Iaz bezala datorren urtean ere, helburua herritarron arteko hizkuntza-ohiturei astindu berri bat ematea izango da, modu kolektiboan eta parte-hartzailean.\nHori guztia, aztergai izan zen pasa den ostiralean egindako LasarteTop, Lasarte-Oriako euskalgintzaren topaketetan. Bertan parte hartu zuten herriko euskalgintzaren ordezkariek aukera izan zuten Pello Jauregiren liburuaren aurkezpena entzuteko. Ondoren, datorren urterako egitasmoa mamitzen hasteko proposamenen lanketari heldu zioten. Liburua eskuratzeko interesa duenak, Udaleko euskara-zerbitzuan eskura dezake (943376184).\nEl Eguzki Carp. Antonio venció (5-7) en el derbi al Aretxabaleta en Ibarra Un incendio causa cuantiosos daños materiales en un almacén de productos eléctricos en Lasarte


Sortu CV | Larramendi Ikastola\nIkasketak 1 *\nhizkuntza-eskakizuna (C1 - EGA)\nPribatutasun politika irakurri eta onartzen dut. *\nArduraduna: LARRAMENDI IKASTOLA\nZure datuetan aldaketarik egonez gero, gu jakinaren gainean jartzea eskertuko genizuke, datuak behar bezala eguneratuta mantendu ahal izan ditzagun. Eguneratze hau egiten ez bada, urte bete igaro ondoren zure datuak ezabatu egingo ditugu. Zure hautagaitza hautaketa- prozesu batean sartu bada, prozesu hori amaitu eta handik hiru urtera ezabatuko dira zure datuak.\nEmandako datuak hiru urtez mantenduko dira. Epe hori gainditu ostean edo zure eskubidea gauzatzen duzunean, identifikazio datuak ezabatu egingo dira, baita kurrikulum datuak eta, aurrerago aipatu diren helburuetarako eman diguzun bestelako edozein informazio ere. Edozein pertsonak eskubidea du LARRAMENDI IKASTOLA-tik berari eragiten dioten datu pertsonalak erabiltzen ari ote garen ala ez ziur jakiteko. Interesdunek eskubidea dute euren datu pertsonaletan sartzeko eta, zehatzak ez diren datuak zuzentzeko eskatzeko. Baldintza zehatzetan eta egoera bereziren batekin erlazionaturiko arrazoiak medio, interesdunak beren datuak erabiltzearen aurka agertu ahal izango dira. Euren eskubideak mungia@ikastola.eus helbidearen bidez eta NAN-aren kopia bat erantsiz gauzatu ahal izango dituzte. Zure eskubideen inguruan jasotako arretarekin ados ez bazaude, Datuak Babesteko Espainiako Agentziarekin harremanetan jar zaitezke.


Sarbidearen kontrol desegokia Fortinet produktuetan | BCSC - Zibersegurtasun Euskal Zentroa\nSarbidearen kontrol desegokia Fortinet produktuetan\nArgitalpen data: 2020/04/28\nFortiMail, honako bertsioak:\n5.4.10 eta lehenagokoak;\n6.0.7 eta lehenagokoak;\n6.2.2 eta lehenagokoak.\nFortiVoiceEnterprise, honako bertsioak:\n6.0.1 eta lehenagokoak;\n5.3 eta lehenagoko bertsioei ahultasunak ez die eragiten.\nMike Connor ikertzaileak larritasun kritikoko ahultasun bat aurkitu du, sarbidearen kontrol desegoki erakoa, Fortinet-en hainbat produkturi eragiten diena. Autentifikatu gabeko urruneko erasotzaile batek autentifikazioa saihets lezake.\nFortiMail honako bertsioetara eguneratzea:\n5.4.11 edo geroagokoa;\n6.0.8 edo geroagokoa;\n6.2.3 edo geroagokoa.\nFortiVoiceEnterprise 6.0.2 edo bertsio berriagoetara eguneratzea.\nFortiMail-ek eta FortiVoiceEnterpries-ek duten sarbidearen kontrol desegoki erako ahultasun bat baliatuz, autentifikatu gabeko urruneko erasotzaile bat sistemara sar liteke erabiltzaile zilegizko bat balitz bezala, erabiltzaile interfazearen bidez pasahitz aldaketa eskatuz. Ahultasun horretarako CVE-2020-9294 identifikatzailea erabili da.


FAMILIA UGARIEI ZER AGIRI ESKATZEN ZAIZKIE GIZARTE-BONUA JASO AHAL IZATEKO GAI HORREN GAINEKO KONTSULTA BATI ERANTZUN DIO ARARTEKOAK - ARARTEKO\nFAMILIA UGARIEI ZER AGIRI ESKATZEN ZAIZKIE GIZARTE-BONUA JASO AHAL IZATEKO GAI HORREN GAINEKO KONTSULTA BATI ERANTZUN DIO ARARTEKOAK\nPertsona batek kontsulta egin zion Arartekoari. Kontsulta-egilea "comercializadora del último recurso" (CUR) deritzan argindar-zerbitzuen enpresara joan zen, gizarte-bonua eskatzera, familia ugaria osatzen baitu. Bonu hori urriaren 6ko 897/2017 Errege Dekretuan xedatuta dago ‑horren bidez arautzen dira kontsumitzaile kalteberaren irudia, gizarte-bonua eta etxeko argindar kontsumitzaileak babesteko beste neurri batzuk‑.\nKexan azaldu zuenez, enpresa horrek, familia ugariaren liburuaren ziurtagiria ez ezik, familia-unitateko kide guztien PFEZ aitorpena ere eskatu zion. Kexagilearen ustez, neurriz gainekoa da bere errenta-ahalmenari buruzko datu pertsonalak biltzen dituen dokumentazio hori aurkeztu behar izatea kontsumitzaile kalteberaren mailako eskaera egiteko. Informazio hori garrantzitsua eta eskatzeko modukoa izango litzateke kontsumitzaile kaltebera larrien kasuan, baina berak zuen halako eskaerarik egin.\nAipatutako errege-dekretuak eta ondorengo agindu batek definitzen dute kontsumitzaile kalteberaren irudia, baita hark gizarte-bonua eskatzeko bete eta egiaztatu behar dituen baldintzak ere, gizarte-ezaugarrien, kontsumoaren eta errenta-mailaren arabera.\nAraudi horretan ezarritakoari jarraiki, familia ugariak direnean, "kontsumitzaile kaltebera larria izateko baldintzak egiaztatzeko" bakarrik aztertuko da errenta-ahalmena.\nHori dela eta, adierazi beharra dago zer dioen Datu Pertsonalak Babesteko Legean biltzen den datuen kalitatearen printzipioak. Printzipio horren arabera, datu pertsonalak kasu bakar batean bildu ahal izango dira, gero tratatzeko: egokiak eta bidezkoak direnean, ez gehiegizkoak, kontuan hartuta zein esparrutan lortu diren eta zein xede zehatz, argi eta legitimo dituzten.\nBeraz, Arartekoaren iritziz, gizarte-bonua espresuki kontsumitzaile kaltebera larriaren mailan eskatzen duten familia ugariei soilik eska lekieke errenta-baldintzak betetzen dituztela egiazta dezatela; ez, ordea, bonu hori kontsumitzaile kaltebera gisa eskatzen duten gainontzeko familiei.\nVitoria-Gasteiz, 2018ko otsailaren 7a


Gaztefilm Fest zinema jaialdiaren pelikula laburrak herriko gazteek hautatu dituzte - Aiaraldea.eus\nAitor Aspuru Saez 2019-03-16 10:15 Kultura Laudio\nAtzo aurkeztu zuten Laudioko udalbatza aretoan Gaztefilm Fest zinema jaialdia eta antolatzaileek azaldu zuten Laudioko hainbat gaztek egin dutela ikusiko diren pelikulen hautaketa.\nGaztefilm Fest zinema jaialdian eskainiko dituzten pelikula laburrek epaimahai zorrotza gainditu behar izan dute emanaldietan egoteko. Izan ere, Laudio Institutuko eta Laudio Ikastolako ikasleek erabaki dute zeintzuk ikusi ahalko diren.\nHelena Gonzalez antolatzaileak argitu du jaialdiaren helburua dela gazteak parte aktiboa izatea eta horrek ahalegina eskatzen duela. Gauzak horrela, aurreko hilabeteetan herriko ikasleek ikusi eta aukeratu dituzte hurrengo asteburuan eskainiko diren film laburrak.\nUxue Derecho, Swati Tewatia, Eder Laparra eta Sandra Arnaiz Laudio Ikastolako gazteek prozesu horretan parte hartu dute eta adierazi dute lan zaila izan dela. "Kanpoan pelikula interesgarriak geratu dira, Aeronauts, adibidez" esan du Parrak.\nSwati Tewatia nabarmendu du filmeek jorratzen dituzten hainbat gai euren egunerokotasunean daudela maiz: "baina ez ditugu eztabaidatzen gure artean".\nAmets Meatza alkateordeak goraipatu du jaialdia bat egiten duela Laudio Top Zinema programaren filosofiarekin: "gazteekin zenbait balio lantzea pelikulen bitartez".


Bereizkeriaren aurkako Europako Kanpainak aniztasunaren onurez kontzientziatu nahi du | Consumer\nBereizkeriaren aurkako Europako Kanpainak aniztasunaren onurez kontzientziatu nahi du\nLaneko bereizkeriaren arazoaren aurrean gazteek dituzten eskubideei buruzko postalak banatuko dira.\nDiskriminazioaren aurkako Europako Kanpainak hainbat postal banatuko ditu Europar Batasuneko (EB) estatu kide guztietan, herritarrak aniztasunaren onurez kontzientziatzeko. 16 eta 24 urte bitarteko gazteek diseinatu dituzten txartelak 21 hizkuntzatan daude.\n“Aniztasunaren alde. Bereizkeriaren aurka”, txartelen bidez, gazteak informatu nahi dira laneko diskriminazioaren arazoaren aurrean dituzten eskubideei buruz, eta aniztasunaren onurez gozatzera animatzeko. Horretarako, aniztasunik gabeko bizitza zein aspergarria izango litzatekeen erakusten duten irudiak biltzen dituzte.\nPostal horiek EBko estatu kide guztietan banatuko dira, kanpainari lotutako ekitaldietan eta jende gaztea ibiltzen den tokietan. Web orrian ere eskura daitezke.\nGKEek, sindikatuek eta Batasuneko gobernuek bultzatutako ekimen honek, gainera, publizitate inprimatua eta telebistakoa barne hartzen du, bai eta jatorri etniko, erlijioso, gaixotasun, adin edo sexu-joeragatiko bazterkeriaren aurkako mintegiak eta kazetaritza-ekitaldiak ere.\naniztasun diskriminazio kanpaina


string(6) "BAI!!!" string(6) "BAI!!!" Xabier Montoia - Jakin.eus\nOstirala, 2021ko abenduak 03\n«Batzuei oso ondo etorri zaie Euskal Hiriaren kontzeptua, politika erreakzionarioak eta beren interesen aldekoak bultzatzeko eta zuritzeko»\nXabier Montoia (Gasteiz, 1955) musikari, olerkari eta idazlea da. Historia da haren narraziogintza zeharkatzen duen motibo nagusietako bat, Hilen bizimoldea trilogia lekuko, Hezur gabeko hilak (Susa, 1999), Blackout (Susa, 2004) eta Elektrika (Susa, 2004) eleberriek osatua, XX. mendeko Frantziako Errepublikako historia belikoaren metafora hunkigarria, Ipar Euskal Herritik begiratua, edota Golgota (Elkar, 2008) nobela. Gaur egungo Euskal Herriko gatazka politiko-sozialei ere ez die izkin egiten Montoiak, Denboraren izerdia (Elkar, 2003), Azken afaria (Susa, 2013) eleberriek, edota Baina bihotzak dio (Elkar, 2002) eta Euskal Hiria sutan (Elkar, 2006) kontakizun-bildumek argiro erakusten dutenez. Maisuek duten erritmoaren senaren jabe, gaurko euskal letren narratzaile handienetako bat dugu Montoia. Hondamendia kontakizun-bilduma da labean duen azken lana. Martxoaren hasieran harekin solastatzeko parada izan genuen, Donostiako kaiko taberna batean.\nZer idazten ari zara orain?\nOrain bukatzen ari naiz liburu bat, Hondamendia deituko dena, ez dakit zer den ere: ipuinak-edo dira, kontakizunak; baina, beno, ni pixka bat neure buruarekin harrituta nago, orain arte ez dudalako inoiz horrelako tonuan idatzi. Liburu oso harrigarria da, hasi zen oso-oso gutxitik, eta, idatzi ahala, handitu egin da.\nZer nolako ipuinak dira?\nNi, orain arte, eremu nahiko errealistan mugitu naiz, eta, oraingo honetan, lehen aldiz –inoiz ez nuen pentsatuko–, zera fantastikoak ere dosi txikitan (batzuk, ez denak), neure betiko bidetik irten naiz. Beno, interesgarria da neure burua harritzea, orain, hainbeste urtez idatzi eta gero.\nEsperimentalista kutsuko ipuinak?\nEz dakit, hori irakurleak esango du. Nik uste dut istorio bakoitzak aurkitu behar duela, idealki, behintzat, bere adierazpide propioa, eta ez gauza guztiak edo antzeko gauzak behin eta berriz errepikatu. Istorio bakoitzak badu bere forma, eta idazlearen lana da forma hori aurkitzea. Gehienetan ez da aurkitzen, baina aurkitzen denean... Hori da sortzen duen edonoren ahalegina, buruan zer daukan, eta, gero, egin ahala, zer sortzen den hartatik.\nNi, orain arte, eremu nahiko errealistan mugitu naiz, eta, oraingo honetan, lehen aldiz –inoiz ez nuen pentsatuko–, zera fantastikoak ere dosi txikitan (batzuk, ez denak), neure betiko bidetik irten naiz.\nZer nolako gaiak agertzen dira liburuan?\nIzenburutik garbi esaten da zertan datzan liburua: hasten da lehen ipuina, Hasiera deitzen dena, eta da hasiera, Biblian bezala. Eta hortik aurrera banoa... Liburuak bi zati dauzka, gehi epilogo moduko bat. Lehendabiziko zatian XXI. mendearen arteko kontuak, gutxi gorabehera historikoak batzuk, beste batzuk ez hainbeste. Jolas horretan. Eta bigarren zatia da gaur egun, eta, batez ere, gaur egunetik aurrerako ipuinak, beste garai batean...\nBaina ez imajinatu martetarrik, plater hegalaririk, edo horrelakorik, ez dago objektu hegalari ezezagunik. Hori da, gutxi gorabehera, baina etorkizun nahiko hurbilean, ez beste planeta batzuetan, ez dago astronautarik, ez dago espazio-ontzirik.\nNola ikusten duzu euskal literaturaren gaur egungo egoera?\nOro har –gero, ñabardurak egin beharko genituzke–, inguruko literaturekin nahiko paretsu, gauza onetarako eta gauza txarretarako, normaltasun batean sartuta.\nGauza txarretarako, estandarizazio moduko bat egon dela?\nHori arriskua da beti, zaila da errail nagusitik ateratzea, sozialki, esan nahi dut. Sistema literario bat dago, lehen ez zegoena, baina sistema bat da, sistema guztiek bezala, bere alde onuragarriak eta bere alde, nire ustez, kaltegarriak dituena.\nZerk definituko luke errail nagusi hori?\nGainerako literaturetan, zer gertatzen da, gutxi gorabehera? Bada badagoela literatura-mota bat, bai kritikak, bai erakundeek, bai irakurleek ere onesten dutena, eta beste batzuk, ordea, ez hainbeste, dauzkaten mota askotako zailtasunengatik, ez doazelako arrasto nagusi horretatik.\nUxue Apaolazak esana da euskal literaturan gaiak eta kezkak klase ertainarenak izaten direla.\nEgia da hori gertatzen dela, baina baita hori gertatzen dela –nik dakidala, behintzat– ia mundu osoan ere. Langileei buruz idazten duten idazleak bakanak bururatzen zaizkit, oso-oso gutxi. Gauza bera gertatzen da zineman: langileak-eta noren filmetan agertzen dira? Ken Loachenetan, Dardenne anaienetan, Guédiguianenetan, eta beste bakan batzuenetan.\nBadago motibo bat zure obra zeharkatzen duena: traizioa.\nBai, hori esaten didate beti. Hala izango da, noski, baina nik ez dut modu kontziente batean egiten. Ni ez naiz hasten idazten pentsatuz: orain traizioari buruzko nobela bat, edo ipuin bat, idatziko dut; istorioa bururatzen zait.\nAzken afaria nobelan amaieran agertzen da, nolabait, gai hori, finale con brio moduko bat balitz bezala: bere lagunak salatu zituelako egin zuen bere buruaz beste Enekok...\nBenetan gertatu zen, istorio hori benetakoa da goitik behera. Nik ezingo nuke horrelako istorio bat asmatu. Niretzat, liburu horretan zailena izan da errealitatea nobelatik kanpo mantentzea, errealitatean benetan gertatzen zena paperean ez baitzen sinesgarria.\nHilen bizimoldea-n edota Denboraren izerdia-n konbertsioa edo eraldaketa agertzen da. Hezur gabeko hiletan anarkista zena, Blackout-en kolaboa da.\nNik esango nuke nire gaia gehiago dela hori traizioa baino, bilakaera hori, nola pasa gaitezkeen –edonor– mutur batetik bestera, erraz. Horrek beti harritu eta erakarri nau, pertsonalki.\nEleberri batetik bestera elipsi moduko bat dago, eta ez dakigu zer dela-eta eraldaketa hori. Etxegoienek zauritua dagoen bere lagun errusiarra abandonatzea izan liteke trantsiziogunea.\nArazo bat eduki nuen bukaera horrekin. Buka nezakeen protagonistak hiltzen, baina errazkeria iruditzen zitzaidan. Hiltzen duzu heroia, eta, noski, bukatu behar da nobela, filma edo dena delakoa. Baina ez nuen bukaera moralizante bat eman nahi. Orduan, hori iruditu zitzaidan, dramatikoki, bukaerarik indartsuena, eta nahiko irekia. Tipoa badoa. Zergatik? Irakurleak ere idazten du nobela. Beraz, irakurleari espazio bat, toki bat, utzi behar zaio nobela osatzeko.\nHezur gabeko hiletan interesgarria iruditu zitzaidan gerraren absurdoa irudikatzeko protagonistak nobela guztia, berrehun orrialde, ia amaieraraino lubaki berean pasatzea.\nBai, noski. Ez nuen beharrik ikusten handik ateratzeko.\nNobela horretan badago kontraste bat: Etxegoien, anarkista baina euskofoboa dena, eta artzai euskaldun elebakar hori, agindu bat gaizki ulertu zuelako traidoretzat fusilatzen dutena. Kritikariren batek arreta handia jarri zuen hizkuntza-zapalketa erakusle horretan, baina niri ez zitzaidan iruditu horixe zenik eleberriaren muina.\nHain zuzen ere, irakurle bakoitzak nobela osatzen duelako, idazten duelako, bere erara. Eta irakurle bakoitzak nabarmentzen du bera gehien hunkitu duena, edo gehien erakarri duena, edo gehien pentsarazi diona.\nHilen bizimoldea-k XX. mendeko Frantziako historia belikoa du kontagai, baina Ipar Euskal Herritik ikusita. Alde horretatik, historia beti leku konkretu batetik abiatzen dela nabarmentzeko egokia iruditzen zait hizkuntza-zapalketa ere agertzea, baina ez dut uste hori denik trilogiaren Leitmotiv-a.\nNire ustez, ez. Baina, aukeran, nahiago dut hori laino batean utzi. Bidea hor nonbait dago, bila ezazu. Edo, bat baino gehiago egonez gero, aukeratu zure gustukoena.\nInteresgarria da ez duzula –edo ez oso modu nabarian– konbertsoa epaitzen.\nEz, epaitzeko autoritate handia izan beharko nuke, inoiz izan ez dudana eta izango ez dudana. Eta, batez ere, nire ustez, idazlearen lana ez da hori. Areago: nik uste dut idazlea ez badago bere pertsonaien alde –idazten ari den bitartean, behintzat–, ez dagoela literaturaz hitz egiterik. Nahiz eta izan Hitler edo torturatzaile bat, idazterakoan, harekin egon behar duzu.\nAzken afaria-ren lehen atalari antzerki-kutsua dario.\nBai, antzerkiaren ezaugarri guztiak dauzka: badago toki bakarra, barne horretan hartuta solasean. Beraz, antzerki-funtzio bat.\nNik uste dut idazlea ez badago bere pertsonaien alde –idazten ari den bitartean, behintzat–, ez dagoela literaturaz hitz egiterik. Nahiz eta izan Hitler edo torturatzaile bat, idazterakoan, harekin egon behar duzu.\nNik dakidanez, inoiz ez duzu antzezlanik idatzi.\nBehin ere ez, baina beste nobela batzuetan, Blackout-en-eta, saiatu nintzen elkarrizketaren bitartez garatzen nobela, informazioa ematen. Han ere bazegoen antzeko zerbait –ez hainbeste–, hura ere solas moduan emandako nobela da.\nAzken urteotan idatzi duzun obrarik laudatuenetariko batek, Euskal Hiria sutan kontakizun-bildumak, eduki filosofiko-politiko handia dakar.\nUste dut edozein obrak eduki politiko handia daukala, baita Mickey Mouse-k ere, batez ere Mickey Mouse-k.\nNola bururatu zitzaizun Euskal Hiria-ren kontzeptua literaturara eramatea?\nHori, niretzat, bai dela kontu politiko bat. Hasteko, Euskal Hiria kontzeptua ez da Atxagarena. Nik, behintzat, Atxagak aipatu baino askoz lehenago irakurri nion soziologo bati, Justo de la Cuevari. Haren ustez, Euskal Herri osoa hiri handi bat zen, ez izan beharko lukeela, izan, bazela. Berak kontatzen zuen, bere ustez, zer zen gaur egun Euskal Herria. Gero, Atxagaren kontzeptua beste batzuei oso ondo etorri zitzaien, nire ustez, politika erreakzionarioak eta beren interesen aldekoak bultzatzeko eta zuritzeko, modu teorikoan. Nirea hortik doa. Horregatik da Euskal Hiria sutan.\nAtxagak, kontzeptu hori erabiltzean, hiri eta herri kontzeptuen arteko kontrajartzearekin jolastu zuen, euskal liberalen eta karlisten arteko gatazka irudikatzeko. Zuk, aldiz, seriotan hartu zenuen zer den hiria gizarte kapitalistan, eta garatu zenuen literarioki. Brechten hasierako aipuak («Von diesen Städten wird bleiben: der durch sie hindurchging, der Wind!»)1 egoki iragartzen du zer etorriko den...\nNire ustez, hor dago koska. Aipu horretan dago liburu osoa1. Liburua hasten da benetan gertatu zen kontu batekin.\nBenetan gertatu zen Amiotu narrazioan kontatzen dena?\nGertatu zena da lehendabiziko lerrokadarena: tipo batzuk pankarta batekin [«Euskal Hiria: kapitalismoaren taula joko berria. Txikizioa gelditu. AHTrik ez» dioena]. Argazki hori ikusi nuen, eta jada lehendabiziko gaia: abiadura handiko trena; egitasmo desarrollistei eztenkada bat, hiperkapitalismoaren aroa, xahutzea. Beno, daukaguna.\nIstorio horretan kontatzen diren gainerako gorabeherak, baina, ez dira errealitatean jazotako gertaeretan oinarritutakoak izango, ezta?\nGainerakoa fikzioa da, baina horiek eta okerragoak gertatu izan dira. Hemen. Istorioa ez da guztiz benetakoa, baina izan zitekeen, eta okerragoa ere izan zitekeen, eta izan, izan da. Fikzioa orekatzailea da.\nEraikitzaileen eta politikarien arteko loturak nabarmenak dira oso, errealitatean, azken boladan ezin ageriago geratu denez. Baina eraikitzaileek hiltzaileak kontratatzea jendea akabatzeko, beren negozioek aurrera egin dezaten...\nJakina egiten dutela hori.\nEuskal Herrian ere bai?\nEgin dute, noizbait. Garai batean, entzun eta irakurri ziren zenbait tokitan hau eta beste gertatu zirela... Gauza horiek idaztea niri ez zait bururatzen. Nik irudimen urria daukat. Beharbada gauza batzuk entzun zenituen duela hogei urte, eta garuneko biltegi horretan zeuden, jakin gabe hori zegoenik, eta, bat-batean, agertu egiten dira. Baina hor egon dira, beratzen, saltsa horretan, urtetan. Eta, bat-batean, behar denean, prest zegoenean, agertu egiten dira. Horrelako zerbait.\nEuskal Hiria sutan bilduman, Atxagari emandako erantzuna edukian zein forman gauzatua da.\nEz da Atxagari emandako erantzuna, bereziki. Atxaga elementu sinboliko bat da. Ez da Atxagaren kontrako liburu bat, inolaz ere. Izatekotan, gure ergelkeriari buruzkoa da, eta gure miseriari buruzkoa, guztionari buruzkoa.\nLiburuaren antolaketaren egitura Obabakoen ‘Azken hitzaren bila’ atalari jarraitu eta areagotutakoa da, narrazio bana alfabetoko letra bakoitzerako, eta hurrenkera alfabetikoaren arabera kokatuta...\nHala bada, ez nuen gogoan, eta, oraintxe bertan, ez dut gogoan.\nBestalde, Atxagak aldarrikatzen duen Euskal Hiri miragarri hura, alde batetik, eta, bestetik, Obabakoak bilduman herriaz ematen duen ikuspegia ezkorra da oso; herriko jendea ezjakilea da, itxia, sineskerietara emana...\nEuskal Hiria sutan ez da Atxagari emandako erantzuna, bereziki. Atxaga elementu sinboliko bat da. Ez da Atxagaren kontrako liburu bat, inolaz ere. Izatekotan, gure ergelkeriari buruzkoa da, eta gure miseriari buruzkoa, guztionari buruzkoa.\nEuskal Hiria sutan bildumaren kasuan ondokoa iruditu zitzaidan interesgarria: sasidikotomia horretatik ihes egin, eta hiriaren kontzeptua bera problematizatu, tradizio marxista lagun.\nHori izan da nire asmoa, nahiz eta orduan horrela teorizatua ez eduki, baina, a posteriori, horrela iruditzen zait. Teoriarako oso txarra naiz, inoiz ezin izan dut modu koherente batean diskurtso bat antolatu. Horregatik egin dut fikzioa, ez naizelako gauza burutik pasatzen zaidana sistematizatzeko.\nIkuspegi soziolinguistikotik, Euskal Hiria sutan eta Azken afaria alderatuta, badago gauza bat deigarri egin zaidana: Euskal Hiria sutan euskara hutsezko liburua da, eta bertan polizia torturatzaileek ere euskaraz egiten dute; Azken afaria-n, aldiz, Felix Goñik ertzainekin-eta aritzean, gaztelerara jotzen du. Zer dela-eta bi liburuen arteko hizkuntza-irizpide aldaketa hori?\nNobelaren une horretan, bera artean pertsona ‘normal’ bat da. Alegia, inork esan gabe badaki poliziari erdaraz egiten zaiola, medikuari erdaraz egiten zaiola, nahiz eta bera euskalduna izan, eta bere lagunekin euskaraz egin, baina badaki autoritatearekin erdaraz egiten dela.\nBaina Yin kontakizunean...\nEsan dizut lehen: nire ustez, istorio bakoitzak aurkitu behar du bere forma. Batzuetan aurkitzen da; beste batzuetan, ez. Orduan, tarte hartan, distantzia hartan, liburu hartan, nire ustez, horrela egin behar zen, euskaraz, eta hika. Baina honetan, ez. Helburuak beste batzuk ziren. Beraz, bideek, estrategiek, beste batzuk izan behar zuten. Yin-en kasuan, hizlaria ertzaina da. Ez da esaten, baina ertzaina izan da beti nire buruan, ez txapelokerra.\nDena den, nahiz eta pertsonaia erdalduna izan, bada erdaraz bizitakoa euskaraz emateko baliabiderik.\nHorretarako, Yin narrazioan hizlaria hika aritzea baliabide oso trebea begitandu zitzaidan, lagunen arteko hizkera irudikatzeko, pertsonaien hizkuntza zeinahi dela ere.\nNoski. Orain, adibidez, idazten ari naizen horretan berriz antzeko zerbait egin dut, baita hika ere. Baina, esaten dizut, egiten ari zaren horren arabera aukeratzen duzu bide bat edo beste bat, estrategia bat edo beste bat. Idazterakoan, hori da zailena. Seguru asko, pintore batek pintatzen duenean koadro bat, eta, gero, beste bat, eta, gero, beste bat, eskua egiten du, eta teknika egiten du. Edo musikari batek. Baina idazle batek ezin du: istorio bakoitzak jarriko dizkio oztopo ezberdinak, eta ikasitakoak ezer gutxi lagunduko dio. Hori da niretzat gogorrena: ahalegin hori aldi bakoitzean egin beharra, hutsetik hastea. Zure asmoa beharbada halakoa da, bada aurrekoan ondo idatzi nuen horrela, eta funtzionatu egin zuen, bada orain ere funtzionatuko du. Bada seguru ezetz. Ez da horrela, ez da automatikoa, ez dago determinismorik, oso aleatorioa da.\nYin kontakizunaren kasuan, zein da izenburuaren zentzua?\nNire eskarmentuak irakatsi didana izan da gauza guztiak, mundu honetan, batera doazela, onak eta txarrak, onuragarriak eta gaitzesgarriak, bizia eta minbizia, bizia eta heriotza. Eta ezin duzu esan «bakarrik erdia nahi dut». Ona nahi baduzu, txarra ere nahi duzu. Guztiok izan gaitezke munstroak. Kasu horretan, tipo hori izan daiteke –eta, gainera, izango zen, seguru– aita eredugarria, baina, gero, pizti bat.\nZure obra irakurrita, beste kontu bat begi-bistakoa dena euskalkien erabilera joria da, batez ere nafarrerarako eta nafar-lapurterarako joera.\nNik batuaz idazten dut, baina, niretzat, batua ez da gipuzkera. Beraz, hiztegian erabiltzen badut Nafarroakoa edo Lapurdikoa, neure ustez, batuaz ari naiz. Zergatik esan behar dut beste, eta ez bertze? Niretzat, biak dira nire hizkuntzakoak. Zergatik aukeratu behar dut hau? Aukeratuko dut kontatu nahi dudanaren arabera, edo pertsonaien arabera; beratarrak baldin badira, ez dute hitz egingo bermeotarrek bezala. Niretzat, ez lirateke sinesgarriak izango. Orduan, nik ez badut sinisten, irakurleak nola sinistu behar ditu? Eta, horretaz gain, euskal literaturan dagoen tradizioa, ia osoa, molde horretan idatzita dago, eta, gainera, niri, pertsonalki, molde zoragarria iruditzen zait, estetikoki ederra, bete egiten nauena. Miretsi egiten dut tradizio hori, gure klasikoak dira.\nNire eskarmentuak irakatsi didana izan da gauza guztiak, mundu honetan, batera doazela, onak eta txarrak, onuragarriak eta gaitzesgarriak, bizia eta minbizia, bizia eta heriotza. Eta ezin duzu esan «bakarrik erdia nahi dut». Ona nahi baduzu, txarra ere nahi duzu. Guztiok izan gaitezke munstroak.\nEuskal Hiria sutan bilduma zela-eta, Euskadi Saria eman zizuten. Zer iritzi duzu Euskadi Sariez?\nDirua, zoragarria. Nik ere ordaintzen dut sari hori; ematen didatenean, eta ematen ez didatenean.\nEta sariak esleitzeko irizpideez?\nSariez, oro har –ez bakarrik Euskadi Sariaz–, pentsatzen dudanean, saria ematen duenak, benetan, bere buruari ematen dio saria, idazle baten bitartez, edo pintore baten edo ez dakit noren bitartez. Publizitate-mota bat da, merkea, gainera: «begiratu, nik kultura bultzatzen dut, ni mezenas naiz». Eta Euskadi Saria, sainete bat, asuntu osoa, epaimahaikidekoak, zein egoten den, nola beti izaten diren berdintsuak. Hemen, beti baimena eman dutenak: «hau, bai, hau, ez; hau gutarra da, hau, ez». Eta, batez ere, neure burua ikustea lehendakariarekin batera... «Eskerrik asko», kamerak, jatorrismo hori, «zer ondo gauden hemen, denok batera...».\nZer demokratak garen...\n«Disidentzia toleratu, eta saritu ere egiten dugu».\nBadakit Ibarretxe haserretu zela, eta esan zuen zerbait diskurtsoan nire kontra, nire izena aipatu gabe, zeharka, ez agertzeagatik; ez liburuarengatik (seguru asko, liburua ez zuen irakurri ere egin). «Sari nazionala da, nola egin muzin horri?».\nJon Alonsok idatzi zuen artikulu sonatu bat Euskadi Sarien inguruan.\nAdos nengoen %100ean.\nSaria zuri eman baino hilabete batzuk lehenago Utikan Euskadi Sariak manifestua plazaratu zuten hainbat idazlek. Zuk izenpetu ez bazenuen ere, interpretazio maltzurra eginez, esan liteke, agian, saria zuri ematea excusatio moduko bat izan zela...\nHori epaimahaiari galdetu behar.\nGarai batean, rock radical vasco delakoaz zera esan zenuen: «niretzat, rock erradikala zaharra zen sortu zenean ere, eta ez zen batere erradikala, ez zen ia-ia rocka ere; bakarrik zen vasco, eta ez euskalduna».\nOraintxe bertan esango nuke berriz. Hori da pentsatzen dudana. Punkaren bigarren belaunaldiari jarraitu zion, nire ustez, hasierako, benetako punka zapuztu zuen belaunaldiari: Antipasti, Exploited, Sham 69, Cockney Rejects, eta halako taldeei. Musikalki, estetikoki, ez zen batere erradikala, nahiko oinarrizko rocka. Oso kaskarrak ginen guztiok. Gero, bai, jendeak ikasi zuen jotzen, baina, hasieran... Eta azkena, nabaria da: euskaraz, nork egiten zuen, hasieran? Kortatuk erdaraz egiten zuen, Barricadak erdaraz egiten zuen, RIPek erdaraz egiten zuen, Eskorbutok erdaraz egiten zuen. Euskaraz egiten zutenak Zarama ziren, eta, gero, Hertzainak. Eta gero jende gehiagok, baina hasieran horrela izan zen. Horregatik esan nuen hori.\nHertzainak taldearen historia ez dut oso neure sentitu inoiz. Hasiera batean, oso inplikatuta egon nintzen, baina, gero, joan nintzen urruntzen, eta orain iruditzen zait oso gauza urruna.\nEsaldiak harritu egin ninduen, askok Hertzainak rock radical vasco-tzat jo izan baitute...\nEta seguru hori izan zirela, baina ni ez nintzen oso luze egon. Hertzainen historia ez dut oso neure sentitu inoiz. Hasiera batean, oso inplikatuta egon nintzen, baina, gero, joan nintzen urruntzen, eta orain iruditzen zait oso gauza urruna.\nZuek rock radical vasco-tzat hartzen zenuten zeuen burua?\nEz, hori etiketa bat zen. Inork ez zuen inoiz bere burua horrela definitu, eta, gainera, talde gehienei ez zitzaien gustatzen etiketa hori. Garai hartako elkarrizketak hartzen badituzu, ikusiko duzu talde gehienek esaten dutela: «gu, ez». Inork ez zuen rock radical vasco izan nahi. Orduan; orain, beharbada, bai, baina orduan, ez. Iruñeko tipo bati bururatu zitzaion etiketa bat behar zela, eta funtzionatu egin zuen.\n1. «Hiri horietatik zera geratuko da: beroriek zeharkatzen duena, haizea!» (Vom armen B. B., 1922ko apirilaren 26an idatzitako olerkia, 1927an argitaratua in Bertolt Brechts Hauspostille. Propyläen, Berlin).


QUIJOTES Y SANCHOS – Teatro Gayarre\nAsteazkena 1 iraila 17:00\nAsteazkena 1 iraila 19:30\nOsteguna 2 iraila 17:00\nOsteguna 2 iraila 19:30\nOstirala 3 iraila 17:00\nOstirala 3 iraila 19:30\nLarunbata 4 iraila 17:00\nLarunbata 4 iraila 19:30\nIgandea 5 iraila 17:00\nIgandea 5 iraila 19:30\nAstelehena 6 iraila 17:00\nAstelehena 6 iraila 19:30\nAntzokiaren zabaltzan hasita, erabateko isiltasunean, Iruñean zeharko bi orduko ibilaldi bati ekingo diote parte-hartzaileek. Eta bertan, tarteka Santxo moduan begiratuko diote inguruari eta tarteka Kixote moduan. Walkman bat eta entzungailu batzuk Rocinante izango dira ibilaldian. Esperientzia anakroniko, analogiko, fisiko eta durazional baten aldeko apustua da, eleberria bezala, kasete-zinta batean erregistratutako antzerki-pieza bat, zaldun ibiltariaren gorputza bezala ahitzen joango dena. Asmoa da antzokira itzultzea, armak hartu eta mundu berri batean ibiltzeko.\n120 minutu saio bakoitzean


Ernest Renan - Wikipedia, entziklopedia askea.\nSociété Asiatique (en) lehendakari\n← Adolphe Régnier (en) - Charles Barbier de Meynard (en) →\n← Édouard René de Laboulaye (en) - Gaston Boissier (en) →\nSociété nationale des Antiquaires de France (en) lehendakari\n← Émile Egger - Casimir Creuly (en) →\n← Émile Egger - Charles Marie Wladimir Brunet de Presle (en) →\nTréguier, 1823ko otsailaren 28a\nParis, 1892ko urriaren 2a (69 urte)\nHenriette Renan (en)\nArthur-Marie Le Hir (en)\nfilosofoa, historialaria, idazlea, katedraduna, arkeologoa, orientalista, literatura-kritikaria, filologoa eta teologoa\nCollège de France (1861 -\nOhorezko Legioko ofizial handia (1888)\nVolney Prize (1847)\nJoseph Ernest Renan (Tréguier, Frantzia, 1823ko otsailaren 28a – Paris, Frantzia, 1892ko urriaren 2a) filosofoa, historialaria eta idazlea izan zen. Batez ere erlijioaren historialari eta historiaren filosofo gisa nabarmendu zen.\n2 Zer da nazioa? liburua\nErnest Renanen jaiotetxea, Tréguier herrian (Bretainia). Gaur egun, haren bizitzari eta lanari buruzko museoa da.\nBere jaioterriko apaizgaitegian hasi zituen ikasketak, baina karrera utzi zuen, fede krisi baten pean zegoenean, eta Parisko Unibertsitatera joan zen. 1847an Volney saria eskuratu zuen Essai historique et theórique sur les langues sémitiques (Hizkuntza semitikoei buruzko saiakera historikoa eta teorikoa) saiakera liburuari esker. 1848. urteko iraultzan oinarriturik, L´Avenir de la science (Zientziaren etorkizuna) obra idatzi zuen, humanismoaren eta zientziaren bidez, gizadiaren askatasuna iritsiko zela proposatzen zuena. Aipatutako tesia Études d´histoire religieuse (1857, Erlijio-historiaren azterketak) eta Essais de morale et de critique (1859, Kritika eta moralari buruzko saiakerak) obretan zabaldu eta ondu zuen. Obra horietan, halaber, zibilizazioaren oinarri etikoak argitzeko erlijioaren jatorriak ikertzea proposatu zuen, eta gizartearen erreforma aristokrata intelektualek bideratu behar zutela azaldu zuen.\n1862. urtean, Libanon eta Sirian zehar arkeologia espedizio bat egin ondoren, hebreerako katedradun izendatu zuten Frantziako Collègen. Sarrerako hitzaldi iskanbilatsua izan zuen, ordea, Jesusi gizon konparaezina deitu baitzion, eta Elizaren presioz kargutik kendu zuten. Urtebete geroago argitaratu zuen Vie de Jésus (Jesusen bizitza), Histoire des origines du christianisme (1863–1881, Kristautasunaren jatorriaren historia), zazpi liburukiz osaturiko bildumako lehen alea. 1870ean unibertsitateko kargua itzuli zioten. Bere bizitzako azken urteetan errepublikaren aldeko agertu zen. Harena da, halaber, Histoire du peuple d´Israël (1887–1893, Israelgo herriaren historia) obra.\nZer da nazioa? liburua[aldatu | aldatu iturburu kodea]\nBere teoria politikoak, batez ere nazioaren identitatearekin loturikoak oso ezagunak bihurtu ziren. Aldi berean, influentzia handia izan zuten nazionalismoaren teorian bere idei askorekin kontradikzioak zituen Fichte alemaniarrarekin batera.\nLiburu ezagunena Qu'est-ce qu'une nation? (Zer da nazioa?) izan zen, eta hor nazioaren bere teoria politikoei buruz idatzi zuen. Herrialde mugakideen arteko muga arazoak konpontzeko, bertako herritarrei iritziaren aldekoa zen, erreferendumak eginez. Hona hemen zati bat:\n« Nazio bat arima bat da, printzipio espiritual bat [...]. Nazio bat izandako sufrimenduen eta etorkizunean izan beharrekoen sentimenduak sortutako elkartasun handia da. Iragana adierazten du, baina oraina berreskuratzen du, ekintza baten bitartez: elkarrekin jarraitzeko nahi argia eta horren onarpena. Nahi argi eta garbiarekin, hain zuzen ere. Nazioa egotea eguneroko plebiszitua da, eta banakoaren existentzia berriz, bizitzaren betiereko onespena. »\n—Renan, Zer da nazioa?, 1882.\nHainbat autorek Zer da nazioa? liburua, teorizazio politikoa baino, testuinguruak baldintzatutako Renanen aldarri patriotiko eta oportunista dela defendatzen dute. Frantzia-Prusia Gerran Frantziak Alsazia eta Lorrena galdu ondoren horien frantsestasuna aldarrikatu nahi du Renanek. Aldiz, Zer da nazioa? konferentziako argudioak Renanen pentsamendu arrazista eta antidemokratikoarekin ez direla koherenteak azalduko dute autore horiek.\n↑ Azurmendi, J. 2014: Historia, arraza, nazioa, 10.or.\n↑ Azurmendi, J. 2014: Historia, arraza, nazioa, 203.or.\n↑ Azurmendi, J. 2014: Historia, arraza, nazioa, 187 eta hurr.\nAzurmendi, J. 2003: Humboldt eta Renanen nazio kontzeptua, RIEV, 48:1, S. 91-124. ISSN 0212-7016.\nAzurmendi, J. 2014: Historia, arraza, nazioa. Renan eta nazionalismoaren inguruko topiko batzuk, Donostia: Elkar. ISBN 978-84-9027-297-8\nWikiesanetan badira aipuak, gai hau dutenak: Ernest Renan\nAipu famatuak: Ernest Renan\nGutenberg proiektua: 4527


Zenbatu | Bizigiro | Berria\nHasi da gripearen aurkako kanpaina, arrisku taldeentzat eta 65 urtetik gorako lagunentzat. Telebistan eta Interneteko informazio atarietan bolo-bolo dabil txertoa jartzeko iragarkia; izan ere, «prebentzioa» da erremediorik onena. Negua, ordea, iritsi da Eskozian bizi garenontzat. Berokia, lepo-berogarria eta eskularruak jantzita gabiltza kalean. Diotenez, gainera, tenperatura dezente jaitsiko da gaurtik. Beraz, neguko plana prestatzen hasi beharko dugu.\nTxapeldunen Ligako futbol partidak, telesail berrien zerrenda, Veneziako eta Donostiako Zinemaldietan kritika onak jasotako filmen izenburuak, lagunekin afariak... halako gauzak. Gehientsuenak, egia esan, barrualdean egitekoak. Eta, tira, pentsatzen hasita, txatxi plan horrekin kasik 65 urtetik gorako pertsona bat ematen dut.\nAdin tarte ezberdinetan oinarritutako telebista programazioa 1990eko hamarkadan hasi zen garatzen, telebista kate pribatuen agerpenarekin batera. Audientzia hobeak eta horiei zuzendutako eduki espezifikoak sortu zituzten. Tartean, adinekoentzat egindako programak. Kirola indartsu sartu zen, zuzeneko emisioen eskubideak merke samarrak zirelako. Ondotik, familia giroko hogei minutuko sitcom-ak etorri ziren. Eta, azkenik, fikzioa edo drama. Egun, albistegiekin batera, reality show-ak eta gaueko solasaldiak dira ikusle gehien batzen dutenak.\nIkus-entzunezkoen kontsumo ohiturak aldatzen ari diren honetan, adinez hain gazteak ez diren telebista ikusleak alboratzen dira. Ez zaie ematen merezi duten arreta. Egia da, nerabeen bizi estilo aktiboak eta edukiak kontsumitzeko gailu ezberdinek eraginda, telebista gutxien ikusten dutenak direla. Baina helduek oraindik astean 32 ordu pasatzen dituzte kaxa argiaren aurrean; 65 urtetik gorakoek, 48 ordu.\nErakunde publikoak eta iragarleak, beharbada, audientzia horren potentziala gutxiesten ari dira. Hori diot, izan ere, unibertsitatetik etxerako bidean noala, adineko pertsonak ikusten ditut gehienbat jatetxeen barrualdean. Hau da, haiek dute erosketa ahalmen handiena ziurrenik. Okerra da pentsatzea ikusle hobi hori ohitura zaharretan geldirik eta tinko dagoela; iragarki soil bat haien aztura aldatzeko gai ez balitz bezala. Zenbatu, bestela, emisioan dauden haientzako telebista programak.


IFTF's Future Now blogean irakurtzen dut Tech Review liburutegi infinitoa (The Infinite Library) izeneko artikulua dakarrela.\nEleberri baten izenburua dirudi, baina gero eta gertuago dugun errealitateari buruz ari dira artikuluan. Gure ordenagailuetatik liburutegi askorekin konektatuak egon gaitezke. Era berean, liburutegi askok elkarlotuak egon daitezke, gure ordenagailuetatik liburutegi horietako testu osoko liburuak kontsultatu ahal izango ditugu, gure ordenagailutik kontsultatzen dugun liburutegia ia infinitoa eginez.\nEkimenak martxan daude, artikuluan Sir Thomas Bodley-ek Oxford-en lehen unibertsitate liburutegia, Oxford Unibertsitateko Bodleian Library, finantziatu zuela 400 urte betetzen diren honetan, adibide bezala ipintzen dute. Digitalizazio prozesuei esker, XI mendetik XVII mendera doazen eskuizkribuak kontsultatu ditzakegu gure ordenagailuetatik. Eskuizkribu eta irudi bitxiak. Eskubiko honetan, medikuntzarako eskuizkribu lagungarria XII mendean.\nGainera, aukerak gero eta zabalagoak izango ditugu. Berdin, kontsultatuko ditugu XI mendeko eskuizkribuak edo azken generazioko makina-erremintaren kontrola eta funtzionamendurako dokumentazio teknikoa eta bideoak.\nBaina digitalizazio prozesuaren onurak jasotzeko, lehen inbertsio bat egin behar da. Artikuluaren arabera, inbertsio horren kostearen estimazioa honako hau da: bataz beste 30 minutu liburu bakoitzeko eta liburu bakoitzeko 10 dolar (hau da 8 euro ggb). Beheko taulan ikus daitezke hainbat AEB-etako liburutegi handietarako egindako aurreikuspenak.\nGuztira ez dakit zenbat diren, baina 1977-1994 tartean 10.248 liburu argitaratu ziren euskaraz. Guztiak digitalizatzea, amerikanoen kalkulu estandarren arabera, 102.248 dolar edo 81.984 euro. Grafikoan ikusten direnekin konparatuz, ez dirudi asko. Gainera, elkartrukaketa eta erreproduzio arauak ondo antolatuz, argitalpen bat behin digitalizatzea nahikoa litzateke.\nEnviado por: Eneko Astigarraga. 15:44 | Permalink | Comentarios (0)


Ekintzailetasunaren sustapen planari esker 61 lanpostu sortu dituzte Azkoitiko eta Azpeitiko udalek\nAzkoitiko eta Azpeitiko udalek 150.000 euro bideratu zituzten iaz ekintzailetasuna sustatzeko, eta egitasmo horrek eman ditu aurreneko fruituak: diru-laguntza horri esker 61 lanpostu zuzen sortu dira, eta zeharkako beste batzuk ere bai.\n2014an Kontsumitzaileen Informaziorako Udal Bulegoan jasotako kontsulta eta erreklamazioak\nAzkoitia eta Azpeitiko Kontsumitzaileen Informaziorako Udal Bulegoak 2014.urtean zehar 487 Kontsulta eta 201 erreklamazio bideratu ditu. Aurreko urteko datuekin konparatuta,\nEskualdearen eskaintza turistikoa Fitur azokara eraman da, dinamizazio ekonomikoa sustatzeko\nFitur Nazioarteko Turismo Azoka Madrilen ospatzen da Urtarrilak 28 eta otsailak 1 bitartean. Turismo Azoka honek, 165 herrialdetako 9.107 enpresa eta erakunderen parte hartzea izan du horretarako prestatu diren 56.000 metro karratuetan.\nUrola Erdian Ekintzailetasuna sustatzeko diru-laguntzen ebazpena\nIraurgi Berritzenek, 2014an Urola Erdian ekintzailetasuna sustatatzeko helburuarekin aurkeztutako diru-laguntza eskakizun guztiak aztertu eta baloratu ditu dagoeneko.\nAgripir Proiektu europarrak bere azken seminarioa ospatu du Bidarten\nPasa zen Abenduan bukaera eman zitzaion 2012ko Apirilean martxan jarritako AGRIPIR Proiektu Europarrari. Proiektu hau jatorri desberdinetako 13 sozio euskaldun, katalan zein frantzesek osatu dute eta aipatzekoa da 3 urte hauetan zehar, 230 pertsona eta 110 erakunde baino gehiagok parte hartu izana sarearen dinamikan.\nIB Sarearen Abenduko Kontseilua\nEzagutza Sarearen Kudeaketa Kontseiluko kideak abenduak 4ean bildu berri dira, urte amaierako exekuzio planaren balorazio egin eta hurrengo urteko plan proposamena onartzeko. Bertan aztertu dira urteko erronka eta ekintzen gauzapen maila gune desberdinetan: enpresa, prestakuntza eta garapen gunean.


topic_facet:"Elektrizitatea eta Elektronika (Lanbide Arloa)" topic_facet:"Fabrikazio Mekanikoko Sistema Automatikoen Programazioa (Modulua)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)" topic_facet:"Fabrikazioaren Automatizazioa (Modulua)" author_facet:"Urresti, Igor"\nProposatutako gaia: Elektrizitatea eta Elektronika (Lanbide Arloa) Proposatutako gaia: Fabrikazio Mekanikoko Sistema Automatikoen Programazioa (Modulua) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua) Proposatutako gaia: Fabrikazioaren Automatizazioa (Modulua) Egilea: Urresti, Igor\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Arnaizen eta Casaresen Arbizu - Arbizu - Guaixe.eus\nArnaizen eta Casaresen Arbizu\nGuaixe 2015-03-30 11:56\nBeñat Arnaiz (1:36:07) eta Ana Casares (1:52:36) jaun eta jabe izan ziren Arbizuko Duatloian. Sergio Garcia de Eulate 8.a iritsi zen helmugara eta proba herrikoia Isidro Asurabarrena altsasuarrak irabazi zuen. Kadete mailan Fermin Azkargorta izan zen onena\nSakandarrak Arbizuko 19. Duatloian\n1.Beñat Arnaiz: 1:36:07\n8.Sergio Garcia de Eulate: 1:44:14\n18.Felix Benjumea: 1:46:25\n41.Mikel Astiz: 1:51:31\n87.Jose Ignazio Mikeo: 2:01:16\n96.Juantxo Zelaia: 2:03:21\nSakandarrak Arbizuko proba herrikoian eta kadeteetan\n1.Isidro Asurabarrena: 53:10\n3.Fermin Azkargorta: 58:54\n4.Iñigo Razkin: 57:26\n*Oharra: Federazioak ez du duatleten jaioterriko daturik eman eta gerta daiteke sakandarren bat ez agertzea.\nLarunbatean 160 duatletek hartu zuten irteera Arbizuko 19. Duatloian. Aurten, ohiko probaz gain (8 km korrikan, 32 km bizikletan eta 4 km korrikan), proba herrikoia antolatu zuten, proba nagusiaren distantzia erdia zuena (4 km korrikan, 16 km bizikletan eta 2 km korrikan). Duatleta gehienak, 133, proba nagusian aritu ziren, baina distantzia erdia osatu zuten proba herrikoiaren hautua egin zuten 10 duatletek. Izena eman zuten 16 kadeteek ere distantzia erdia osatu zuten. Bestalde, aurten binaka erreleboka aritzeko aukera zegoen eta bikote batek egin zuen erreleboka lehiatzeko hautua.\nEmakumeak atera ziren lehenengo, eta hiru minutura gizonak. Eguraldi goxoarekin hasi zen proba, baina eguzkia estali zenean hotza eta haizea nagusitu ziren. Aitxintxika taldeko Beñat Arnaizek hasieratik aurrea hartu zuen. 34 urteko aretxabaldarrak sekulako erakustaldia eman zuen eta probako jaun eta jabe izan zen (1:36:07), 3 minutu luze pasa atera baitzizkion Patxi Urizarri (1:40:43). Adur Eskisabelek osatu zuen podiuma (1:41:57). Emakumezkoetan hasieran lehia estua izan zuten Altsasuko Duatloia irabaztetik zetorren Ana Casaresek eta Lourdes Oiartzabalek, baina azkenean Casaresek aldea atera zuen eta bakarrik iritsi zen helmugara (1:52:36). Bi minutu pasara sartu zen Lourdes Oiartzabal (1:54:46) eta Leire Etxezarreta izan zen hirugarrena (1:58:55)\nBeñat Arnaiz lau aldiz aritu da Arbizun baina larunbatean bere lehen garaipena lortu zuen Arbizun. “Sendo ikusten nuen nire burua, oso fuerte nago, eta hasieratik tiratu egin dut, nire erritmoa jarriz. Lehen sektorean abantaila atera dut eta gero abantaila hori mantentzen saiatu naiz, eta ondoren disfrutatu egin dut. Hori bai, sufritzea tokatu zait, proba gogorra delako. Lizarragako portua igotzerakoan haizeak bizkarretik jotzen zuen eta nahiko errez igotzen zen, baina jaitsieran aurpegiz kontra jotzen zuen haizeak, eta gogorra egin da. Korrikako tartean eroso ibili naiz, Lizarragako portutik Etxarrira jaistea kostatzen zait gehiena. Proba hau oso polita da, zerbait espeziala dauka, asko gustatzen zait Nafarroan gaudelako eta euskararen alorra lantzen delako. Puntu espezial hori dauka eta ahal dudan guztietan etortzen saiatzen naiz” adierazi zigun Arnaizek proba bukaeran.\nAna Casares ere pozik zegoen irabazi izanagatik. Lourdes Oiartzabalekin parean ibili zen Casares, baina gero aurrea hartu zuen iruindarrak. “Txirrindula tartea bukatzerakoan minutu bateko aldea nuela esan didate eta dena eman dut. Ongi iritsi naiz, baina nekatuta” adierazi zuen. Casares askotan lehiatu da Arbizun eta sarritan irabazi du proba. Oso gustukoa du. “Denboraldi honetan uztaileko Alemaniako Ironmanean lehiatzea dut helburu, eta proba hauek entrenamendu bikaina dira” nabarmendu zuen Casaresek.\nSakandarren artean Sergio Garcia de Eulate izan zen onena. Altsasuarra 8.a iritsi zen helmugara (1:44:14). Felix Benjumea altsasuarra izan zen bigarren sakandarra, helmugara 18. postuan iritsi eta gero (1:46:25). “Beti bezala gogorra izan da, baina eguraldia ona izan da eta gustura ibili gara. Espero nuen akaso zerbait hobe ibiltzea baina denboraldi hasiera da eta ez gara kexatuko” adierazi zuen Benjumeak. Aurten Saltoki Trikideak taldearekin ariko da Benjumea. “Aurreko urtean triatloi luzeagoak egiten hasi nintzen. Saltokikoek halako probetan hartzen dute parte eta pentsatu nuen eurekin aritzea, nire martxa berdina duten taldekideak izateko eta probetara norekin joan eta beste izateko. Proba luzeak beste erronka bat dira. Bizikletan hobekien moldatzen naiz, eta aurten bereziki igeriketa ari naiz entrenatzen. Proba laburrago hauek luzeagoak entrenatzeko erabiliko ditut. Aurten hiru erdi ironman egin nahi ditut, hori da nire erronka. Apirilean Katalunian erdi iron bat egingo dut eta maiatzaren 16an Iruñean beste erdi iron bat. Horiek dira nire lehenengo helburuak” adierazi zigun triatletak.\nNafarroako Triatloi Federazioak Sakana Triatloi Taldeko Javier Borrega deskalifikatu zuen, materiala abandonatzeagatik, eta Mikel Lakuntza arbizuarra ere deskalifikatu zuten, bi txartel hori ikusteagatik.\nAuzatea eta sariak\nProba bukatzerakoan sari ematea egin zen eta ondoren duatletendako auzate ederra prestatu zuten Aldabide elkartean. Sari ematean 600 euro banatu zituzten esku dirutan eta baita txapelak, trofeoak eta Arbizuko produktuen loteak. Horretaz gain, hainbat sari zozketatu ziren.\nProba herrikoia Asurabarrenarendako eta kadeteeena Azkargortarendako\nProba herrikoian aritu zirenak distantzia erdia osatu zuten. Azkarrena Sakana Triatloi Taldeko Isidro Asurabarrena izan zen (53:10). Hirugarren postuan iritsi zen Fermin Azkargorta (56:54), Arbizuko duatloiko lehen kadetea. Iñigo Razkin arbizuarra laugarrena izan zen (57:26) proba herrikoian.\nGoizean Arbizuko III. Haur Duatloia jokatu zen, Nafar Kirol Jokoetarako baliagarria. 125 neska-mutikok hartu zuten parte, kategoria ezberdinetan.


Aholkuak eta trikimailuak - MoodleDocs\n► Aholkuak eta trikimailuak\nIrakasleek sarri egiten dituzten galderak eta hainbat aholku eta trikimailu aurkituko duzu hemen. Ez ahaztu Moodle Doc-etan badirela ikastaro baten xehetasunei buruzko beste orri batzuk ere. Orri honen bukaerako "Irakasleak" kategoriak aurkibide ederra du eta foroan ere aurkituko dituzu aholku eta trimimailuak.\n1 Nola behartu derrigorrezko izen ematea ikastaro batean?\n2 Nola txertatu web orria ikastaro batean?\n3 Nola kopiatu nire ikastaroa edo horren zati bat?\n4 Gure web gunean ikastaro bat sortzeak denbora asko eskatzen du\n5 Ikusi era berean\nNola behartu derrigorrezko izen ematea ikastaro batean?\nHTML bloke batean jar dezakezu ikastaro baterako esteka, zabaltzen den baliabideen menua edo beste edozein metodo erabilita eta gero ondorengo URL erabili (zeinetan 999 izango den zure ikastaroaren ID-a):\nNola txertatu web orria ikastaro batean?\nEtiketa motako baliabide batean in iframe erabilita moodle-ren pantaila baten erdiko aldean kanpoko zein barruko web orriak zabaltzeko aukera dago (orri horretarako esteka bakarrik ipini beharrean)\nSortu etiketa bat\nZabaldu HTML kodea editatzailearen botoia erabilita <>\nTxertatu hau bezalako kodea: <iframe width="100%" height="200" align="middle" src="http://www.google.com" border="0"></iframe>\nNola kopiatu nire ikastaroa edo horren zati bat?\nHainbat modutan egin daiteke.\nIkastaroaren datuak inportatu izango da modurik zuzenena. Ikastaroetako materiala jarduera motaren arabera ekartzen du. Adibidez: baimena duen ikastaro bateko ikasgai guztiek inporta ditzake beste ikastaro batera, baina ez ikasgai bakar bat.\nSegurtasun kopia eginda. Moodle-ren bertsio bakoitzak segurtasun kopiak egiteko aukera ezberdinak ditu. Ikastaro bat kopiatzeko oinarrizko prozesua segurtasun kopia egitea da eta ondoren "ikastaro berria" aukeratzea segurtasun kopia berreskuratzean.\nAukeratu zein aukera gorde BEHAR DUZUN eta zein EZ, zure kopiak behar duzuna izan dezan eta ez gehiago. Adibidez, ikastaro berrian ez baduzu ikasleen informaziorik eta fitxategirik ikusi nahi, ez sartu horiek segurtasun kopian.\n1.6 bertsioaren segurtasun kopia egiteko prozesuak hainbat aukera ditu ikastaroko jarduera edo baliabide bakoitzerako. 1.5.3 bertsioak jarduera moten zerrenda du segurtasun kopian sartu beharrekoak aukeratzeko.\n1.5.3. bertsioaren eta aurrekoen trimimailuetako bat ikastaro zaharra berrian berreskuratzea da. Ondoren ikastaro berrian editatuko dira nahi diren jarduerak bakarrik gordetzeko.\nJarduera bera nahi al duzu sortu dituzun 5 ikastaroetan? Nahi duzun jarduera bakarrik duen ikastaroaren segurtasun kopia egin. Orain berreskuratu ikastaro hori "gehitu dagoeneko dagoen ikastaro batera, datuak gordeta" aukera eginda; egin hau 5 ikastaroetan.\nHauxe da Moodle Doc-etako orria Ikastaroaren Segurtasun-kopia xehetasun gehiagorako.\nGure web gunean ikastaro bat sortzeak denbora asko eskatzen du\nKonexioaren abiaduraren arabera, oso makal egin dezake ikastaro bat sortzeko prozesua pantaila eguneratzeko abiadurak. Irakasle gisa, baloratu egin dezakezu zeure ordenagailuan Moodle-ren bertsio lokala instalatzea. Ziurtatu zure ordenagailuko segurtasun kopia web-eko Moodle-n berreskuratzeko modua duzula. Eta jakina, zure bertsio lokalak web-eko Moodle-ren bertsioa izan behar du.\nOrrialdearen azken aldaketa: 07:43, 19 Otsaila 2008.


Natura Turismoa - KROMLETX_Euskara\n2019ko UDAZKENA: "Asparrena-Apota" Parke Mikologikoan Ibilaldi Gidatuak\nEzagunak diren ohiko ibilbideetatik ateratzeko aukera paregabea prestatu dugu, udazken honetan, perretxiko eta onddoen "herrian" zehar. Aizkorri-Aratz Parke Naturak dituen leku ezkutu eta bereziak bisitatzeko aukera egongo da, aberastasun mikologikoari arreta berezia jarriz eta espezie ezbedinen ekositemak eta habitatak hurbiletik ezagutuz.\nOstegunak eta Ostiralak: Arratsaldeko 16:00tan (Iraupena: 2 ordu)\nLarunbatak: Goizeko 10:00tan (Iraupena: 2 ordu t'erdi)\nTalde txikientzako ibilaldiak dira, gehienez 8-10 pertsonentzat prestatutakoak. Izen ematea ezinbestekoa da (48 ordu aurretik)\nInformazio gehiago eta izen emateak: Kontaktua ; eposta: info@kromletx.com ; Tlfno: 945046946 - 665601570\nTurismo Naturalaz gozatzeko, Kromletx Kooperatibak Aizkorri-Aratz Parke Naturaleko Hego magaletan, ibilaldi gidatuak eskaintzen ditu.\nIbilaldiak, lau eremu desberdinetan banatzen dira , bisitariaren interesen arabera edo gaitasunen arabera aukeratu daitezkeenak. Irteera guztiak mendi magaletan burutzen dira, errazak dira eta txikientzat ere gomendagarriak.\nZirauntza Iturburuko bidexka\nKukumako Animali Basatiak\nMarutegiko Zuhaitz Zaharrak\nLezeko Jentil Hegalariak\nIbilaldi horietako bat, Zirauntza ibaiaren ertzean zehar igarotzen da. Gauza askoren artean, ur ekosis-temak ezagutuko ditugu edo gizakiak energia uretik nola lortzen duen ikasiko dugu.\nBeste horietako bat, baso ingurune bat bisitatuko dugu eremu hauetan dagoen dibertsitatea ezagutuz. Abeltzaintza ingurune hauetan sortzen duen inpaktua ikusiko dugu.\nBeste aldetik, Marutegiko gaztelua bisitatuko dugu, Araiako historia hobeto ezagutuz. Bisitatuko ditugun ekosistema desberdinetan bizi diren animali eta landareak aztertuko ditugu.\nAzkenik, Jentilen leze erraldoia ezagutuko dugu. Irteera errazena da, oso aproposa bisitari txikienentzat. Basoen eta baso gestio on baten garrantziari buruz hitz egingo dugu, bertako fauna eta flora aztertuz.\nLau zonaldeak komunikatuak eta hurbil daudenez, irteera desberdinak konbina daitezke guztion gustuko ibilaldia diseinatuz, bakoitzaren denbora eta gustuen araberakoa.\nIrteera tematikoak ere egiten dira: Taldeen arabera egokitu daitezke.\nInguruko mitologia eta historia\nNaturazaleentzat, gau-txoriak entzun ahal izateko gau-irteerak , natura argazkiak ateratzeko "hide" saioak, edo fauna eta flora basatia ezagutzeko irteerak egin daitezke...\nHarkaitzez jantzitako mendiak, basoak eta bukaezinak diruditen landak dira bisitatuko ditugun eszenatoki liluragarrien arteko batzuk. Meategi agortuak, lurrik zaintzen ez dituzten gazteluak edo lamiak, sorginak edo jentilak utzitako aztarnak, menhirren, dolmenen edo harrespilen bidez, bustitzen dute gure geografia. Leku magiko hauek ikusteko oinez erraz egiteko ibilbideak prestatu ditugu, irteera errazak dira, familia artean edo lagun artean egiteko.


Jone Bengoetxea: "Prekarietatea interes orokorreko gaia bilakatu da gizonak ukitu dituenean"\nGurean Gaur saioan, martxoaren 8ak utzitako hainbat hausnarketa lan merkatuaren ikuspegitik landu ditugu Jone Bengoetxea ELAko emakume saileko arduradunarekin batera. Sindikalgintzak berak subjektu batzuei (etorkinak, etxeko langileak, pentsiodunak) erantzuna emateko duen erronkaz aritu gara, autokritikarako tartea ere emanez.\nTxiki Muñoz: "Angel Toñaren izendapenak ez du ezer aldatzen, ez da pertsona kontua"\nGurean Gaur elkarrizketa saioan Adolfo "Txiki" Muñoz ELA sindikatuko idazkari nagusia izan dugu. Angel Toña Enplegu eta Gizarte Politiketako sailburu berriaren izendapenaren inguruan galdetu diogu. ELA eta Jaurlaritzaren arteko harremana hobetzeko aukera eman dezake?\nELAk dio ez dagoela elkarrizketa sozialik\nELAk ez du Elkarrizketa Sozialeko Mahaian parte hartuko, "ez dagoelako elkarrizketa sozialik", horrela azaldu du Txiki Muñoz ELAko idazkari nagusiak. Mahai horretan parte ez hartzeko arrazoiak azaltzen dituen agiriaren aurkezpena egin du gaur sindikatuak. Hiru puntu ditu aipatutako testuak.


Maiatzaren 14an, Gazte Eguna - - Kronika.eus\nMaiatzaren 14an, Gazte Eguna\nOier Laskurain Gojenola 2022-05-02 00:00\nHernaniko gazte asanbladak salatu zuen bezala, gaztetxeak azkeneko hilabeteetan hainbat eraso jasan ditu eta horietan diru lapurreta, material lapurreta, hainbat ateren hausturak (horietako bat ate nagusia), altzairuak bota eta hautsi eta baita ere objektu pertsonalen lapurreta jasan genuen. Honek guztiak galera ekonomiko handiak ekarri zizkigun eta gaztetxea espazio seguru bat bilakatzeko egingo diren erreformek oraindik eta gastu handiagoak ekarriko dizkigu.\nHau guztiaren aurrean kanpaina ekonomiko bat jarri genuen martxan, hainbat egunetan gaztetxea irekiz eta zozketa bat antolatuz. Honi esker, azken hilabeteetako beharrak asetzea lortu dugu. Hala ere, egingo ditugun erreformak lanean jarraitzea eskatzen digute, hori horrela, azken hilabeteetan martxan eduki dugun kanpaina maiatzak 14ean Gazte Egun\nbatekin amaitzea bururatu zitzaigun.\nGazte eguna beraz, egun osoko egitarau batekin osatuta egongo da; goizeko 12etan pala eta pilota partidak edukiko ditugu Tilosetan, herriko gazteez osatutako bikoteekin. Ondoren, bertso bazkaria egingo da, Iker Ormazabal, Libe Goenaga eta Andoni Rekondok girotuta. Behin bertsoak amaituta, Eztanda txarangarekin batera Hernaniko kaxkoan ibiliko gara eta amaitzeko, kontzertuak egongo dira gaztetxean, sarrera dohainik izango delarik.\nDudarik gabe, espazioa segurtasun aldetik sendotzeak lagunduko du erasoak ekiditen, hala ere, argi daukagu hainbat belaunalditako gazteek euren aisialdia antolatzeko espazio izan den eta gazteok politika egiteko espazio baten beharra asetu duen gune hau defenditzeko modu eraginkorrena elkartasuna izango dela. Egun honetan, gaztetxearen defentsa ez dela gazte asanbladaren kontua soilik adierazi nahi da eta gazte guztiei dei egiten diogu egun honetan elkartasuna adieraztera.


hobeto/hobeki esan [Sareko Euskal Gramatika]\nhobeto esan eta (edo) hobeto/ (edo) hobeki baliokideak dira. Are gehiago, pentsa liteke lehenengotik eratorri dela bigarrena: hobeto esan > (edo) hobeto. Birformulatzaile honen bidez, informazio okerra daraman elementu baten ordez, beste bat sartzen da. Elementu berri horrek, esatariaren iritziz, elementu ordezkatuaren edukia edo forma zuzentzen du:\nEuskadiko lehen sindikatuak Bizkaian sortu ziren, XIX. mendearen bukaeran; geroago hedatu ziren Gipuzkoara, eta geroxeago eta garrantzi gutxiagorekin, Arabara edo, hobeto esanda, Gasteiza. (Laurak bat. Euskadi eta Nafarroa XX. mendean, Granja Sáinz, José Luis de la et al., EHU)\nBatzuetan, formari eragiten dio zuzenketak. Beste batzuetan, adierazia zuzentzen da: edukia nahiz erreferentzia; partziala nahiz erabatekoa izan daiteke zuzenketa hori. Eta beste batzuetan, aurreko enuntziatutik segitzen diren inferentziak zuzentzen dira.\nAlbistea, edo hobeto esanda enkargua, edo agindua, jaso nuenean, ez nintzen sobera kezkatu. (Groenlandiako lezioa, Atxaga)\nGorde itzazu ilunpe sakonean edo hobeto, emaiezu su, filoterrorista honen arrastoak oro eraman ditzan keak, hegaka. (Patri maitea, Etxeberria, H.)\nKonparazio batera, inkisizio garaian gure alderdiotan epaitutako sorginik gehienak, bazuten zer ikustekorik zilibitu, firulin edo danbolinarekin, eta esan dezaket, beren izen deiturak bazituzten sorgin horiek, oro har jito kastakoak zirela, edo hobeki esan, orotariko jendaje kriptikoa. (Trapuan pupua, Perurena, P.)\nEuskara Institutua, EHU, "hobeto/hobeki esan", Sareko Euskal Gramatika (SEG), www.ehu.eus/seg


lechuga – Eusko Baratza\n5 January, 2016 12 February, 2016 neiker\tLeave a comment interés general, lechuga, pimiento, slider, tomate\nAtal honetan Euskadiko barazki batzuei buruzko datuak aurkezten dizkizuegu. Tomatea, Gernikako piperra, uraza eta zerbari buruzkoak, hain zuzen. 2010garren urtetik aurrera izan duten salmenta-prezioaren bilakera eta merkaturatutako kopuruaren bilakaera. Laburpen hau Merkabilbotik jasotako datuen bitartez egin dugu. Adierazitako prezioak txikizkariek ordaindutakoari dagokio. Hiru grafika daude labore bakoitzeko. Lehenak, laboreak hilabetero izan duen prezio bilakaera adierazten […]